Burezur zarauztarrak Parisen | Iritzia | Berria\nBurezur zarauztarrak Parisen\nZarauztarrok beti susmatu izan dugu kanpotarrek gurekin ligatu nahi dutela, hartara hondartzan etxe bat izango dutelakoan; ez genekienena zen gure gorputz atalek ere miresmen handia sortu izan dutela, XIX. mendeko ehun bat herritarren burezurrek Parisko museo batean amaitzeraino.\nTira, ñabardura: duela 200 urte, miresmena ez zuen herriko fisionomiak eragiten, oro har euskaldunenak baizik. Arrazen eta nazioen jatorriari buruzko sukar betean, burezurren azterketak informazioa eman zezakeela uste zuten orduko zientzialariek, eta euskaldunenek, luzexkak izaki, cro-magnonetaraino eramango zituztela. Faszinazio horren menpe geratu zen Pedro Gonzalez Velasco udatiarra, Madrilen zirujaua ofizioz: Zarauzko kanposantu zaharraren zati bat erosi eta bertan Villa Munda eraiki zuen, gaur egungo musika etxea. (Digresio txiki bat: sabai altuko eta egur zaratatsuzko etxe hartan, korua izaten genuen. Irakasleak solemnitate handiz iragartzen zuen: «Gure artean moskardoi bat dago». Abesterakoan arnasa gehiegi askatzen zuena zen moskardoia, eta irakaslea Full Metal Jacket-eko sarjentuaren antzera hurbiltzen zitzaigun banan-banan euliaren bila. Ez dut tentsio handiagoko egoerarik gogoratzen haurtzaroan. Eta orain pentsatzen dut: eta moskardoia beste zerbait baldin bazen?).\nAntza, Velascok ohitura hartu zuen gauez burezurrak lurpetik ateratzeko. Baimenik gabe, bistan da; baina egunez bizidunak sendatzen zituenez, barkatzen zitzaion (badakizue: udatiar moloienak zarauztartzen ditugu). Ale batzuk Paul Broca antropologoari bidali zizkion Parisera; eta hortik aurrera, uda izkira bila pasatu ordez, badakizue zeren arrastoan aritu ziren. Brocaren joan-etorrien ondorioz bukatu dute zarauztarren buruek Musée de l'Homme-n. Nahiz eta, egia esan, hamaika toki egokiago bururatzen zaizkidan gure cro-magnontasuna aztertzeko, herritik atera gabe.


Txikipedia:Base - Wikipedia, entziklopedia askea.\nAmoniakoak eta azido klorhidrikoak amonio kloruroa osatzen dute. Hori neutralizazioa da.\nKimikan, beste substantzia baten hidrogeno ioia (H+) onar dezakeen substantzia da basea. Substantzia kimikoak protoi bat onar dezake karga negatiboa badu, edo molekulak elektroi asko dituen atomo elektronegatiboa badu (atomo elektronegatiboenak oxigenoa, nitrogeno eta kloroa dira). Azidoetan gertatzen den bezala, baseak sendoak ala ahulak dira. Base ahulek protoiak hartzeko aukera gutxi dute. Base sendoek, aldiz, soluzioetatik edo beste molekuletatik protoiak berehala hartzen dituzte. Azidoa basearen aurkakoa da: baseari hidrogeno atomoa ematen dio.\nBaseek 7 baino pH handiagoa dute. Base ahulek, oro har, 7-9 balioko pH-a dute, eta base sendoek 9-14koa.\nBaseek nola funtzionatzen duten[aldatu | aldatu iturburu kodea]\nAzidoak neutralizatzeko erabil ditzakegu baseak. Baseak (askotan, OH– da), azidoaren protoi bat onartzen duenean, ur molekula osatzen du: kaltegabea eta neutroa. Azidoek eta baseek elkarrekin erreakzionatzen dutenean ur molekula eta beste gatz neutro batzuk osatzeko, neutralizazioa ematen da.\nBase bakoitzak azido konjugatua du; izan ere, baseari hidrogeno atomoa gehitzen zaio. Esate baterako, NH3 (amoniakoa) basea da eta haren azido konjugatua amonio ioia da, NH4+. Base ahulak azido konjugatu sendoa sortzen du, eta base sendoak azido konjugatu ahulagoa sortzen du. Amoniakoa base nahiko sendoa denez, amonioa azido konjugatu ahul samarra da.\nHauexek dira baseen ezaugarri nagusiak:\nZapore mingotsa dute (azidoen zapore garratzaren kontrakoa).\nUkitzen baditugu, xaboiaren antzekoak dira: likatsuak eta irristakorrak.\nBase askok azidoekin erreakzionatzen dute, eta gatzak prezipitatzen dituzte.\nBase sendoek azidoekin bortizki erreakziona dezakete. Azidoak isurtzen baditugu, segurtasunez neutraliza ditzakegu base ahulak erabiliz.\nBaseek tintaroi-paper gorria urdin bihurtzen dute.\nMetal oxidoak edo hidroxidoak dituzte.\nUretan disolbagarriak diren baseak alkaliak dira (base disolbagarriak).\nEtxean erabili ohi ditugun produktu batzuk baseak dira. Esate baterako, soda kaustikoa eta tutuak libratzekoa sodio hidroxidoaz (base sendoa) daude eginda. Leihoak eta beira garbitzekoak amoniakoz (basea) eginda daude. Base sendoago horiek larruazaleko narritadura eragin diezagukete. Beste base batzuk ez dira kaltegarriak eta sukaldaritzan erabil ditzakegu, esaterako, sodio bikarbonatoa.\nBaseak manipulatzeko, eskularruak erabili behar ditugu, beti. Larruazala narritatzen bazaigu, kaltetutako eremua ondo garbitu behar dugu, ur hotzez. Nahikoa ez bada, medikuarenera joan beharko dugu, ahalik eta azkarren.\nBase sendoak[aldatu | aldatu iturburu kodea]\nBase sendoa uretan jartzen dugunean, OH– hidroxidoa sortzen da. Guztira, zortzi hidroxido daude:\nLitio hidroxidoa: LiOH\nSodio hidroxidoa: NaOH\nPotasio hidroxidoa: KOH\nRubidio hidroxidoa: RbOH\nZesio hidroxidoa: CsOH\nKaltzio hidroxidoa: Ca(OH)2\nEstrontzio hidroxidoa: Sr(OH)2\nBario hidroxidoa: Ba(OH)2


Erretiroaren erreforma gelditzeko asmoz, beste behin ere, mobilizazio eguna Estatu frantsesean - GARA\nErretiroaren erreforma gelditzeko asmoz, beste behin ere, mobilizazio eguna Estatu frantsesean\nAgindu zuten bezala, langile-sindikatu guztiek beste lanuzte eta mobilizazio egun batekin ekin diote urte politikoari. Parisko Asanblea Nazionalean erretreta-sistema erreformatuko duen legea eztabaidatzean hastearekin batera, euren desadostasuna agertu nahi dute, berriro ere.\nHorren karietara, manifestazio ugari egingo da Estatu osoan. Baionan ere, goizeko hamar eta erdietatik goiti, Lan Burtsatik abiatuta, aipatu erreforma geldi dadin eskatuko da. Hainbat jarduera eremutan, batez ere, garraioan, hezkuntzan eta zerbitzu publikoetan, lanuzteak iragarri dituzte. Horrela, Baiona-Angelu-Biarritz hiri-eremuan autobusen erdia soilik ibiliko da eta SNCF tren zerbitzuan ere gorabehera handiak espero dira.\nSindikatuez gain, zenbait alderdi eta eragile sozialek ere parte hartuko dutela iragarri dute, horien artean dira Attac, PS, PCF, Batasuna, AB, NPA eta FG.\nBestalde, erreforma geldiarazteko xedearekin, beste hainbat ekimen ere antolatzen ari dira Ipar Euskal Herrian. Horrela, datorren larunbatean Appel Retraites kolektiboak karabana egingo du eta hurrengorako, berriz, LABek manifestazio nazionala antolatu du Baionan.


Zenbateko kengarria eta tipoak\nZein kopurutan aplika daitekeen kenkaria\nGehienezko urteko kenkaria\nOhiko galderak Identifikazio zenbakia: 900003912\nGehienezho Kenkaria ohiko etxebizitza erosteagatik\nZergadunek ohiko etxebizitza erostean zergaldian inbertitutako kopuruen 100eko 18ko kenkaria egin dezakete, beren kargura joan diren erosketa gastuak barne:\nEra berean, ohiko etxebizitza erosteko besteren kapitalak erabiltzeagatik, zergadunen kargura joan diren besteren finantzaketak sortutako gastuak barne, zergaldian ordaindutako interesen 100eko 18ko kenkaria egin dezakete.\nAurreko 1. zenbakian aipatzen diren kontzeptuen baturarengatik urtean, gehienez, 1.530 euroko kenkaria egin daiteke.\nZergadun bakoitzeko aurreko 1. paragrafoan aipatzen diren kontzeptuengatik egindako kenkarien zenbatekoen batura ez da 36.000 euro baino gehiagokoa izango, zergaldi jarraituen denbora osoan. Zifra horri gutxituko zaio, hala badagokio, PFEZko foru arauan jasotakoaren arabera berrinbertsioagatik salbuetsita dagoen ondare irabaziaren zenbatekoari 100eko 18 aplikatuz ateratako emaitza.\nZergadunak 30 urtetik beherakoa bada edo familia ugariaren titularra bada, berezitasun hauek aplikatuko dira:\nAurreko 1. zenbakian jasotako portzentajea 100eko 23 izango da, salbu etxebizitza-kontuaren kasuetan.\nAurreko 2. zenbakian aipatzen den urteko gehieneko kenkaria 1.955 euro izango da, salbu etxebizitza-kontuaren kasuetan.\nBaterako tributazioa aukeratzen bada eta kenkari horretarako eskubidea dutenak pertsona bat baino gehiago badira, batzuk 30 urtetik beherakoak eta beste batzuk adin horretatik gorakoak, zenbaki honetan ezarritako portzentajeak eta muga aplikatuko dira.


Arroilak naturgune babestu gisa Inprimatu\nNaturgune Babestuak diogunean Nafarroako Foru Komunitateak legez deklaratu dituen babespen figurei buruz ari gara: Nafarroako naturguneei buruzko foru legea.\nAipatu legeak ezartzen duenaren arabera Nafarroako arroila batzuk hainbat babes figuraren bidez daude babestuak:\nIlunberriko arroila (Natur Erreserba): zalantzarik gabe, Nafarroako arroiletan irisgarritasun handiena duena. Irati ibaiak zulaketa eginez sortu du, Ilunberriko mugapean. Bere barnean harkaitzeko landaredi interesgarria dago; saien kolonia handi bat ere badago, eta horrekin batera sai zuriak, hontz handiak eta belatxingen eta bele txikien koloniak.\nArbaiungo arroila (Natur Erreserba): Leireko mendilerroko iparraldeko hegalean Zaraitzu ibaiko urak kanoi sakon bat zizelkatu du, 6 kilometroko luzera duena, eta haitzebaki malkartsuak, erlaitz eta koba zabalak gordetzen dituztenak. Arroilaren barnean dagoen landaredian komunitate ezberdinak agertzen dira, orientazioaren eta baldintza mikroklimatikoen arabera. Arroilako artadiarekin, haitzebakiaren oinean baso mistoa izaten da. Nafarroako sai arreen kolonia nagusia du, penintsulako handienetako bat baita.\nUgarrongo arroila (Natur Eekunea): Arteta ibaiak zizelkatua Urraulgoitiko eta Urraulbeitiko udal mugapeetan. Artadia nagusi da, eta oihanpean klima mediterraneoko berezko zuhaixka espezieak daude (ezpela, beltxalea, ahuntzadarra). Faunan, sai arreaz eta belatz handiaz gain, aipatzekoak dira igaraba eta muturluze piriniotarra.\nIñarbeko arroila (Natur Erreserba): Irati ibaiaren bi aldeetan , Orotz-Betelu eta Artozki artean dauden labarrak eta basoak biltzen ditu. Arroilako sarrerako landaredi nagusia Quercus humilis espezieko harizti piriniotarra da, eta barruko aldeetan pirinioaurreko arroiletan ohikoa den artadia agertzen da. Arroil honetako amildegiek intereseko espezie batzuk gordetzen dituzte, esate baterako saia, sai zuria, belatz handia, harkaitz zozo urdina eta malkar-sorbeltza. Basoan zapelatza eta urubia ezkutatzen dira, eta katajinetak, basakatuak, ipurtatsak eta lepazuriak ere bai.\nTxintxurreneko arroila (Natur Erreserba): Urrobi ibaiak zizelkatua 1,3 km-ko luzeran, Nagoretik Orbaitzeraino; paretak, kareharriz eta dolomiaz eginak, nahiko jarraiak dira, ez oso altuak, eta ongi zedarritzen dute arroila. Harkaitzetan koba eta erlaitz ugari daude, hegaztien habietarako erabilgarriak direnak. Arroilako landaredia artadia da, ongi egituratua eta toki batzuetan ibaiaren ertzeraino iristen dena. Faunari dagokionez, eskualdeko ohiko haragijaleez gain (basakatua, katajineta, lepazuria...) eguneko harraparietan lau espezie agertzen dira (sai zuria, saia, belatz handia eta arrano beltza). Basoan okil beltza aurkitzen ahal dugu.\nGazteluko arroila (Natur Erreserba): irati ibaiak sortutako arroilako ertzak biltzen ditu, usozko presatik aurrera. Landaredi nagusia arroilako artadia da, oihanpe ugariarekin. Fauna izaera medierraneokoa da; aipatzekoa da hontz handia. Harkaitzetan sai zuria, belatza, malkar-sorbeltza eta belatxinga mokogorria.\nBenasako Arroila (Natur Erreserba): Nabaskoizetik hegoaldera dago, Zaraitzu ibaiaren ibaiadarra den benasa errekak eratua. Bi eskualdeen arteko mugan dagoenez arroilan izeia eta artea agertzen dira. Faunari dagokionez, aipatzekoak dira arrano beltza, sai zuria eta sai arrea.\nBurgiko arroila (Natur Erreserba): Nafarroaren eta Aragoiren artean dago. Tamaina itzeleko haitzartea da, Ezka ibaiak Illon eta la Peña mendilerroen artean ireki duena, mendilerroetako kareharriak eta dolomiak higatuz. Landaredi nagusia ametz ilaunduna da, eta hain malkartsuak ez diren aldeetan zuhaixka ugarirekin nahasten da. Alde zailenetan artadi mediteraneoa nagusitzen da, gurbitza, gogortxua eta hagina lagun dituela. Hegaztien populazioa Nafarroako anitzenetakoa da; azpimarratu behar dira sai arreen, arrano beltzen eta sai zurien kolonia handiak, eta korbido ugariak; bestetik, ugatzak habia egiteko eremua da.\nLekune horiek Naturgune Babestu deklaratzeak lurraldearen erabilerak murriztea dakar. Ikus xehetasun gehiago bisitarako arau eta gomendioak atalean.\nAgoitz-Ilunberriko arroko beste naturgune babestu batzuk:\nIlunberriko arroilatik gertu La Piedrako eta San Adriango labarrak daude, horiek ere Natur Erreserba deklaratuak. Agoizko arroan, halaber, Ekiza herriko etxadiko ipurua dago, Monumentu Natural deklaratua. Babes figura hori zuhaitz bati edo zuhaitz multzo bati egozten zaio, bere ezaugarri batzuk direla eta (espeziea, neurriak, adina, historia, ekologiaren edo paisaiaren arloko interesa, beste bereizgarri batzuk...) babes berezia behar badu.


« Hondar aleak | Enfasirik gabe leun »\nFakirraren ahotsa Txema Arinas / uberan.eus, 2019-01-18\nDagoeneko gehienok badakigu erabat ezberdindak direla El Cantar del Mío Cid erromantzeko Rodrigo Diaz de Vivar eta, esaterako, Richard Fletcher historiagileak idatzitako Cid historikoa. Harkaitzek ustez sortutako Imanol Lurgain pertsonaia aldiz, eta idazleak berak Donostiko liburuaren aurkezpenean kontrakoa argi eta garbi aldarrikatuagatik, ia ezinezkoa izaten da Larzabalengandik bereiztea. Balekieke bereizketa hori oso nabarmen izatea Larzabalek berak lagunmin izan zutenei, besteak beste Felipe Juaristi idazle ezagunari, beronek Euskal irratitik aitortu baitzuen ezin zuela Harkaitz Canoren nobelan aurkitu berak ezagutu zuen Imanol, liburuan hark bizitako gertaerak daudela, baina bere esanetan bertan agertzen dena ez da bera. Beldur naiz, ordea, gainontzekoak Lurgain eta Larzabal Imanon berbera direlakoan daudela nahitaez. Ezin da besterik izan, gehienok ezagun ditugun Imanol Larzabali buruzko gertaerarik nabarienak bertan agertzen baitira, Juaristik zintzoki nabarmendu bezala. Haatik, egileak gogotik sinestarazi nahi digu bere Imanol Lurgain pertsonai literario soila dela, gehien jota Imanol Larzabalengan oinarrituta; baina, idazle gehienek errealitatetik erauzitako euren fikziozko pertsonaiekin egin ohi duten bezalaxe, eredu zein estakuru fikzio garbia izan nahi duen istorio bat harilkatze aldera. Horrexegatik ere Harkaitzek egiazko pertsonaien izenak mozorrotu ditu, inork ezin diezaion esan beren Imanolen hau edo bestea zuzena ez zenik, oker dabilenik auskalo zertan, gezurretan ari denik. Libre nahi zuen Harkaitzek bere burua XX mendeko idazle ausartenek, saiatuenek greziar tragediako heroiak (Robert Musilen Ulrich edota James Joyceren Leopol Bloom, kasuko ) gogotsu irauli nahi izan zituzten bezala bere Imanolekin berdin egiteko asmotan. Horretarako, bere heroi propioa sortzeko, Canok Imanolen lagun eta ezagun mordoa elkarrizketatu dituela diost, hau da, irakurle gehienok inondik inora ezin jakin ditzakegun pasadizo edota datu saldoa bildu du pertsonaia zein istorioa gorpuzte aldera. Gauzak horrela, Imanol Lurgaini buruzko zenbait pasadizo kontatzen digunean beti susmoa izango dugu Larzabalena benetan propioa zen ala ez. Gauza guztiz arrunta zurea norbait ezagunengan oinarritzen duzula diozunean, nahiz eta etengabe gezurtatu susmoa betiere prest eta present. Horrenbestez, badago liburuan Imanol Lurgaini buruzko pasadizo aski harrigarria, “txanponaren txistearena” esango diot, hau da, egilearen hitzetan Lurgainek edonori eta edonon, doi etengabean, kontatzen zion txiste lizun, txar, oies bat, ez behin, ez eta birritan, hainbat aldiz bizpahiru orrialdetan barrena idazpidera ekartzen duena auskalo zer adierazi nahian Imanol Lurgainen nortasunari buruz. Imanol Lurgain/Larzabal bere garaiko gizonezko gehienen antzera txiste trauskil eta lizunak kontatzen zituela? Aparteko sentiberatasun baten jabe ei zen koblakaria funtsez matxista zikin bat zela, hau da, denen moduko gizonezko bat? Horra hor heroiaren desmitifikazioaren zantzua? Baina, benetan, hain garrantzitsua, premiazkoa, ezinbestekoa al zitzaion H.C.ri auskalo zein Imanolen ohiko zarpailkeria idazpidera ekartzea mitoa gizon dela kosta ahala kosta azpimarratze aldera? Eta horrela izan balitz, zergatik ez da molestatzen Imanolen ohiko zein orduko arrunkeria bere garaian kokatzen, hau da, artean denon artean berezko matxismo ustez xalo hura nagusi zenekoan? Gaur egun gaiaren gainean dagoen iritzi guztiz ezkor eta nagusia kontuan hartuta ez dakit nik oso debaldekoa ote den delako txistea horrenbeste aipatzea, hau da, pasadizoa ia-ia kategoria bihurtzeraino.\nBaina bai, beharbada ezinbesteko zuen H.C.k bere heroia kosta ahala kosta artistaren zutoinetik kaleko gizonaren espaloira eraistea ezari-ezarian gauzatzen doan tragediaren nondik norakoen onerako, hau da, laster zerutik jaitsitako aingerua zeinen gizonezkoa zen, menturaz ez zentzurik onenean, betiere gogoratzeko asmoz, edo bestela esanda, taula gainera igo nahi duen tragedia borobiltze aldera.


Aparkalekuen erabiltzaileen eskubideak | Consumer\nAparkalekuen erabiltzaileen eskubideak\nTiketa galduz gero, erabiltzaileak ibilgailua kentzeko eskubidea frogatu beharko du.\nIbilgailuak aparkatzeko kontratua arautzen duen azaroaren 14ko 40/2202 Legeak zehazten du zein diren kontratuaren xede diren aparkalekuak eta alderdien eskubideak eta betebeharrak.\nLege honen esparruaren barruan egongo lirateke pertsona batek, merkataritza-jarduera gisa, titular den lokal edo esparru batean ibilgailu motordunak aparkatzeko espazio bat lagatzen duen aparkalekuak, aparkatze-denboraren arabera prezio jakin baten truke. Establezimendu horietan, txartel bat eman behar zaio erabiltzaileari sarreran, eta atera aurretik ordaindu behar zaio prezioa, aparkatutako denboraren arabera zehazten dena.\nLege honen erregulazio-esparrutik kanpo geratuko lirateke araututako aparkalekuetan edo eremu publikoan aparkatzea, tasak ordaintzea eskatzen badute edo ordaindu behar ez badira, bai eta beste instalazio batzuen menpe edo horien osagarrietan aparkatzea edo doakoak izatea ere, hala nola, merkataritza-zentroetako aparkalekuetan.\nTitularrak argi eta garbi azaldu beharko ditu prezioak, ordutegiak eta aparkalekua erabiltzeko arauak, eta erreklamazio-orriak eduki beharko ditu bezeroaren eskura.\nAparkalekuaren titularrak aparkalekuaren frogagiria edo gordekina eman beharko dio erabiltzaileari. Agiri horretan ibilgailuaren identifikazioa eta erabiltzaileak ibilgailuaren giltzak ematen dituen ala ez adieraziko da. Ibilgailua eta haren osagai eta osagarriak eman zizkioten egoera berean itzuli behar ditu, funtzionalki finko eta banaezinean sarturik badaude.\nAparkalekuaren titularrak ez du inolako erantzukizunik izango finkoak ez diren osagarri aldagarrien gainean, hala nola irrati-kaseteen gainean, non eta ez duen zaintza-zerbitzurik. Kasu horretan, erabiltzaileak prezio osagarriak ordaintzeko eska dezake zerbitzua ematean. Era berean, argi azaldu beharko ditu prezioak, ordutegiak eta aparkalekua erabiltzeko arauak, eta erreklamazio-orriak eduki bezeroaren eskura. Legea ez betetzeak erabiltzailearen aurrean eta ibilgailuaren jabearen aurrean eragindako kalte-galeren erantzulea izango da. Ibilgailua 6 hilabete baino gehiago aparkatuta badago, abandonatutzat jo daiteke eta, beraz, aparkalekuaren titularrak kendu egin dezake.\nErabiltzaileak, berriz, ibilgailua kendu aurretik ordaindu beharko du aparkalekurako finkatutako prezioa, eta aparkalekuaren egiaztagiria edo gordekina erakutsi beharko du. Galduz gero, ibilgailua kentzeko eskubidea frogatu beharko du. Bere betebeharrak ez betetzeagatik edo esparruaren barruan gidatzeko trebetasunik ezagatik sortzen dituen kalte-galeren erantzulea izanen da, bai aparkalekuaren titularrari, bai gainerako erabiltzaileei.\naparkaleku erabiltzaile hau izango du: ibilgailu titular


Nolako herria da gurea? Euskal Herriari begira • ZUZEU\nGure udalerriak, eskualdeak, herrialdeak… Zertan dira? Nolakoa da haien errealitate ekonomiko eta soziala? Osasunean sendo ote gaude nazioarteko gainontzeko herrialdeekin alderatuz? Euskal Herriari begira aplikazioa jaio da, Euskal Herriko errealitatea zein tokikoak ezagutzen laguntzen duen tresna.\nBegirada bakarrean hamaika irudi\nDakiguna zera da: mendebaldeko demografia dugu, gizarte modernoa da gurea eta kontraesan sakonez osatua, lurralde ekintzailea gara eta ordezkatze demografiko baxua dugu, lehen mailako adierazleak dituen ekonomia dugu, zerbitzuetarako irisgarritasuna ez da homogeneoa eta desorekaz beterik dago eta gune oso urbanoak ditugu eta udalerri oso deskonektatuak.\nLurralde eremu desberdinetako informazioa: udalerri, eskualde, herrialde eta nazio mailako\nLandutako adierazle kategoriak: demografia oreka, gizartea eta bizi baldintzak, lana eta jarduera ekonomikoa, zerbitzuak, identitatea, ingurua eta kokapen geoestrategikoa, ekonomia eta lurralde antolamendua. Informazio gehiago nahi izatera jo www.atlasa.net aplikazioara (Euskal Herriko ekonomia eta gizartearen Atlasa).\nAnalisi laburrak: landutako adierazle kategoria bakoitzeko analisi iruzkindua.\nIruditegia: Euskal Herriko lurralde mapa, eskualde eta herrialdeen mugekin. Udalerrietako geruzan, iragazkia egiteko aukera, hirigune eta bere eragin esparruko udalerrien artean.\nGrafikoak: datu guztiak barra diagraman errepresentatzen dira.\nDemografia, Ekonomia, eskualde, Euskal Herria, Gaindegia, gizartea, udalerri


KONPONDUTA: WINDOWS 10 ORDENAGAILU ERAMANGARRIA IZOZTU ETA KRASKATU 2020KO URRIKO EGUNERATZEAREN ONDOREN - WINDOWS 10\nMicrosoft-ek azkenean Windows 10 kaleratu du 2020ko urriaren 20H2 bertsioaren eguneratzea 190H bertsioa 19042 ezaugarri eta hobekuntza berri batzuekin. Microsoft-ek aldian-aldian adabakien eguneratzeak bultzatzen ditu segurtasun hobekuntzekin, akatsak konpondu ditu azken sistema eragilearen eraikuntza egonkortzeko. Zoritxarreko erabiltzaile batzuek eginbidea eguneratzen duten arazo baten berri ematen dute ' Windows 10 20H2 bertsioa ″ izoztu edo ausaz huts egiten du pantaila urdinaren errore ezberdinekin ”.\nEdukia ikuskizuna 1 Windows 10 2020 eguneratzea izoztu egiten da 1.1 Instalatu azken metatutako eguneratzeak 1.2 Desinstalatu duela gutxi instalatutako aplikazioak (antibirusak barne) 1.3 Exekutatu DISM eta sistemaren fitxategi egiaztatzailea 1.4 Eguneratu edo instalatu berriro gailu kontrolatzaileak 1.5 Desgaitu dedikatutako txartel grafikoa 1.6 Saiatu arazoa eragiten duen Sareko eta Interneteko konexioetan\nArazo hau eragiten duten hainbat arrazoi daude (Windows 10 izoztu egiten da, kraskatu egiten da eta ez du erantzuten). Baina ohikoena instalatutako gailu-kontrolatzailea da (gailuaren kontrolatzailea Windows bertsioarekin bateragarria ez izatea edo Windows bertsio berritze prozesuan hondatuta egotea), Sistema fitxategiak hondatuta, Gailu kontrolatzailearen gatazka, Segurtasun softwarea, konfigurazio okerra eta beste.\nerrore kritikoa hasierako menuak ez du funtzionatzen Windows 10\nWindows 10 2020 eguneratzea izoztu egiten da\nEdozein dela ere, Windows 10 bertsioa 20H2 konpondu ahal izateko konponbide batzuk aplika ditzakezu pantaila urdinaren akats ezberdinekin etab.\nOhar: Leihoak izozten edo kraskatzen direla eta ezin baduzu irtenbide azpitik egin, orduan egin behar duzu Abiarazi modu seguruan sareekin, leihoak sistemaren gutxieneko eskakizunekin has daitezen eta arazoak konpontzeko urratsak egin ditzaten.\nSaiatu Windows tekla sekuentziarekin pantaila pizteko, aldi berean sakatu Windows logo tekla + Ktrl + Maius + B . Tabletako erabiltzaile batek aldi berean sakatu dezake bai bolumena igotzeko bai jaisteko botoiak, hiru aldiz 2 segundotan . Windows-ek erantzuten badu, soinu labur bat entzungo da eta pantaila keinatu edo ilundu egingo da Windows-ek pantaila freskatzen saiatzen den bitartean.\nInstalatu azken metatutako eguneratzeak\nGainera, ziurtatu azkeneko bertsioa instalatu duzula eguneratze metatua Windows 10 20H2 bertsiorako.\nAplikazioak erabiltzean gailu batzuek erantzutea edo funtzionatzeari uztea eragin dezakeen arazo bati erantzuten dio, hala nola Cortana edo Chrome, 2020ko urriaren 10eko eguneratzea instalatu ondoren.\nLeihoaren ezarpenetatik azken eguneratzeak egiaztatu eta instalatu ditzakezu -> eguneratzea eta segurtasuna -> leihoen eguneratzeak eta eguneratzeak bila ditzakezu.\nDesinstalatu duela gutxi instalatutako aplikazioak (antibirusak barne)\nAurretik instalatutako hirugarrenen aplikazioek ere arazoa eragiten dute, hau ez baita bateragarria Windows bertsioarekin. Kontrol paneletik, programetatik eta eginbideetatik aldi baterako desinstalatzea gomendatzen dugu. bilatu duela gutxi instalatutako hirugarrenen aplikazioak eta hautatu desinstalatu.\nBatzuetan, Segurtasun softwareak ere arazo mota hau eragiten du (leihoak ez dira erantzuten abiaraztean, leihoak BSOD porrota eta abar). Oraingoz segurtasun softwarea (antibirus / antimalware) desinstalatzea gomendatzen dugu zure sisteman instalatuta badago.\nExekutatu DISM eta sistemaren fitxategi egiaztatzailea\nSistema hondatutako fitxategien aurretik eztabaidatu zen bezala, abiarazteko akats desberdinak ere sortzen dira, besteak beste, sistemaren izozketak, leihoak saguaren klikak erantzuten ez dituztenak, Windows 10 bat-batean kraskatzen da BSOD errore ezberdinekin. Fitxategia irekitzea gomendatzen dugu komando gonbita administratzaile gisa eta exekutatu DISM (Deployment Image Servicing and Management) komandoa. Windows irudia konpontzen dutenak edo Windows Preinstallation Environment (Windows PE) irudia prestatzen dutenak.\nItxaron% 100 eskaneatze prozesua amaitu arte, exekutatu komando horren ondoren 'Sfc / scannow' hondatutako sistemaren fitxategiak konpontzeko eta leheneratzeko. Horrek sistema aztertuko du falta diren eta hondatutako sistema fitxategiak aurkitzeko. Edozein aurkitu bada SFC utilitatea karpeta konprimitu batetik leheneratuko ditu % WinDir% System32 dllcache . Itxaron% 100 eskaneatze prozesua amaitu arte eta leihoak berrabiarazi aldaketak gauzatzeko.\nEguneratu edo instalatu berriro gailu kontrolatzaileak\nInstalatutako gailu kontrolatzaileek, esaterako, hondatutako eta bateragarria ez den gailu kontrolatzaile batek 'batez ere pantaila kontrolatzailea, sare egokitzailea eta audio kontrolatzailea' abiarazteko arazoak sortzen dituzte leihoak itsatsita daudenean. pantaila beltza kurtsore zuriarekin edo leihoak BSOD desberdinekin hastean huts egiteko.\nSakatu Windows + X teklatu lasterbidea eta hautatu gailu kudeatzailea,\nHonek instalatutako gailu kontrolatzaileen zerrenda erakutsiko du\nHemen gastatu instalatutako kontrolatzaile guztiak eta bilatu triangelu marka hori duen edozein kontrolatzaile.\nEa arazoa sortzen duen honek eta azken bertsioa duen kontrolatzailea eguneratzeak edo berriro instalatzeak arazoak konponduko dizkizun.\nEgin klik eskuineko botoiarekin kontrolatzaile problematikoan eta hautatu eguneratu kontrolatzailea . Ondoren, egin klik automatikoki eguneratutako kontrolatzailearen bilaketan eta jarraitu pantailako argibideei Windows-ek azken kontrolatzailea automatikoki deskargatu eta instalatu ahal izateko. Amaitu ondoren, instalazio prozesuak leihoak berrabiarazi ditu aldaketak gauzatzeko.\nWindows-ek kontrolatzailearen eguneratzerik aurkitu ez badu, bisitatu gailuen fabrikatzaileen webgunea (Dell, HP, Acer, Lenovo, ASUS eta abarreko ordenagailu eramangarrien erabiltzaileek eta mahaigaineko erabiltzaileek motherboard fabrikatzaileen webgunea bisitatu) bilatu eskuragarri dagoen azken kontrolatzailea, deskargatu eta gorde tokiko unitatean. .\nBerriro bisitatu Gailu kudeatzailea, egin klik eskuineko botoiaz kontrolatzaile problematikoan, hautatu gailua desinstalatu. Egin klik Ados berrespena eskatzerakoan eta leihoak berrabiarazi kontrolatzailea guztiz kentzeko. Orain hurrengo saioan instalatu fabrikatzailearen webgunetik deskargatu duzun azken kontrolatzailea.\nDesgaitu dedikatutako txartel grafikoa\nHau da Windows 10 2018ko apirilaren eguneratzea izozteko edo kraskatzeko beste arrazoi bat. Abiaraztean pantaila urdinaren errore bat baduzu, desgaitu pantailako (grafikoak) kontrolatzaileak. Exekutatu ordenagailua kontrolatzaile grafikorik gabe errore bat berriro gertatzen den edo ez ikusteko. Eskainitako txartel grafikoa desgaitzeko, egin hau:\nSakatu Windows tekla + X eta hautatu Gailu kudeatzailea.\nkokatu dedikatutako txartel grafikoa Gailu kudeatzailean eta egin klik eskuineko botoiaz gainean.\nAukeratu Desgaitu menutik.\nBegiratu txartel grafikoaren kontrolatzaile berrienak.\nGainera, deskargatu azken kontrolatzailea edo azken kontrolatzaile ofiziala zure txartel grafikorako. Saihestu beta kontrolatzaileak eta ez deskargatu Windows eguneratzetik.\nteklatua letrak zenbakien ordez idazten\nSaiatu arazoa eragiten duen Sareko eta Interneteko konexioetan\nSakatu Windows tekla + X eta aukeratu Agindu-gonbita (administratzailea) menutik.\nIdatzi komando hau eta sakatu Sartu exekutatzeko:\nItxi komando-gonbita eta berrabiarazi ordenagailua.\nHalaber, sareko kontrolatzaile txarrek eta hondatuta ere Windows 10 2019ko azaroaren eguneratzea izoztu dezakete. Bisitatu zure sare egokitzailearen fabrikatzailearen webgunea eta deskargatu azken kontrolatzaileak. Gainera, eguneratu Wifi txartelaren kontrolatzaileak. Eta ahal bada kable bidezko konexiora aldatu.\nIreki kontrol-panela, Energiaren aukerak. Hemen aurkitu zure plana eta egin klik Aldatu planaren ezarpenak. Ondoren, sakatu Aldatu energia-ezarpen aurreratuak -> gastatu PCI Express -> Link State Power kudeaketa . Eta aldatu ezarpena Desaktibatuta beheko irudian agertzen den moduan. Sakatu Aplikatu eta Ados aldaketak gordetzeko.\nErabiltzaile batzuentzat, Kokapen Zerbitzuak desgaitzeak ere konpon ditzake akats horiek. GPS gailurik gabeko mahaigaina edo ordenagailu eramangarria baduzu, desgaitu kokapen zerbitzua. Zerbitzu bat hobea da. Kokapen zerbitzua desgaitzeko Joan hona Ezarpenak> Pribatutasuna> Kokapena eta itzali hori.\nSoluzio hauek konpontzen lagundu al dute ' Windows 10 ordenagailu eramangarriak izoztu eta kraskatu arazoak (1909 bertsioa) ”? Azal iezaguzu beheko iruzkinetan Oraindik arazoren bat baduzu, Windows 10 berriro instalatzea gomendatzen dugu ofiziala erabiliz windows 10 multimedia sortzeko tresna edo azkena Windows 10 ISO .\nNola berrezarri zure ordenagailua Windows 10-en fitxategi pertsonalak mantenduz\nKonponduta: inprimagailuak funtzionatzeari utzi zion Windows 10 2019 eguneratzearen ondoren\nKonponduta: Windows 10 100 diskoaren erabilera 2019ko azaroaren eguneratzea ondoren\nitzali zuzeneko fitxen leihoak 10\nWindows 10 mikrofonoak ez du funtzionatzen 2018


Maialen Arocena, Adour-Bidasoa PIntura Lehiaketan saritua – Irunero\nMaialen Arocena, Adour-Bidasoa PIntura Lehiaketan saritua\nPosted on 2014(e)ko urriak 8 by Irunero\n“Modu oldarkorrean adieraztea gustatzen zait”“Modu oldarkorrean adieraztea gustatzen zait”\nArtista gaztearen saria irabazi du Maialen Arocenak Adour-Bidasoa margo lehiaketan. “Neska gutxi izan dira parte-hartzaileen artean. Baina Maialenen lana primerakoa da”, azpimarratu zuen sari banaketan Helena Elbusto epaimahaiko kideak. 1990. urtean jaiotako irundarra da Arocena. Txikitatik erakarri izan du arteak, eta Arte Ederretan lizen-tziatu ondoren bere pasioa ogibide bihurtzeko lanean dabil. Adour-Bidasoa sariak bidea samurtu dio.\n– Hirugarrenean, bai, saria lortu duzu Adour-Bidasoa lehiaketan.\nOso pozik nago, ez nuen saria espero. Aurtengoan, gainera, azken momentuko gauza izan zen, lana entregatzeko epea pasa zitzaidan ia. Hurrengoan proposamen berriekin aurkezteko gogoz nago.\n– “Cultura” lana aurkeztu duzu. Nola egin duzu? Zein izan da zure ideia?\nKontzertuetako kartelek osatzen dute oinarria. Hormetan ikusi ohi ditugun bezala, geruza geruzaren gainean jarrita, masa modukoa osatzen. Ondoren, akrilikoekin eta sprayekin lau erretratu egin ditut kartelen gainean. “Cultura” izenburua jarri diot, haren garran-tzia azpimarratzeko. Kulturak hazi egiten gaitu, adimena zabaltzen digu. Aurpegiak nahita daude bukatu gabe, bizipen eta irakaspen asko dutelako aurretik.\n– Berritzaile, apurtzaile itxura du. Zein influentzia dago lanaren atzean?\nKaleko artearena eta graffitiarena, batez ere. Adar hori gustatzen zait, baina baita espresionismoa ere. Uste dut arteak beti adierazi behar duela zerbait, nahiz eta lehen kolpean ez antzeman kontatu nahi duen hori. Atzean dagoena ezagutu behar da lana ondo balora-tzeko. Niri modu indartsuan, oldarkorrean adieraztea gustatzen zait. Lasai margotzea ere ondo dago, erlaxatu egiten nau. Baina xehetasunek estresatu egiten naute.\n– Noiz hasi zinen artearen munduan murgiltzen?\nTxikitan, errotuladorea eskuan, anaiari aurpegia margotzen nion. Ondoren, batxilergo artistikoa egin nuen, eta handik Arte Ederretako fakultatera joan nin-tzen. Artea asko gustatzen zait, eta etorkizunean lanbide bihurtu nahi nuke, zaila dela badakidan arren. Sor-tzaile izan behar duzu, eta lana zure kabuz bilatu. Independentea izan, baina, aldi berean, jendearekin kolaboratzen saiatu. Nik ahalegina egingo dut behintzat.\n– Adour-Bidasoa moduko sariak akuilu al dira?\nBai, asko animatzen zaituzte. Gainera, jendea ezagutzen duzu, harremanak egiten dituzu eta besteen lanez ikasten jarraitzen duzu. Hala ere, jende gazte gutxik parte hartzen du. Pena da, gazteok berrikuntzak ekarri ohi ditugulako. Lehiakideak izango diren arren, nik gazteak animatuko nituzke.\nPosted in Beti GazteTagged Adour-Bidasoa Maialen Arocena


Zertarako dira ESRI produktuak? - Geofumadak\nOtsaila, 2008 ArcGIS-ESRI, Geospatial - GIS\nHau da askok beren buruari egiten dioten galderetako bat, ESRIren hitzarmenaren ostean katalogo oso polita ugari etorri ginen baina behin baino gehiagotan nahasmena eragiten dute egin nahi dudanarekin. Azterketa honen xedea ESRI produktuak zer diren, horien funtzionalitatea eta prezioa haiek erosteko asmoa duten erabiltzaileek erabakiak hartzeko duten sintesia eskaintzea da.\nAtal honetan ikusiko dugu egingo batean oinarrizko produktuak geroago luzapenak ohikoena eztabaidatzeko, baina oraindik saltzen 3x ESRI bertsioak (horrek erabiltzen dira oraindik ere, azken bertsioak arituko gara (9.2)\nArcGIS informazio geografikoaren sistema (GIS) eraikitzeko, mantentzeko eta baliatzeko diseinatutako ESRI produktuen bilduma integratua da, mahaigain eskalagarria, zerbitzaria, web zerbitzuak eta mugikorren gaitasunak barne. Ulertzen da enpresek produktu horietako batzuk erosten dituztela behar dutenaren arabera, ArcGIS oinarrizko produktuak honako hauek dira:\nMahaigaineko erabilerarako tresnen multzo bat da, normalean datuak editatzeko, editatzeko, aztertzeko eta inprimatzeko edo argitaratzeko produktuak sortzeko.\nArcGIS Desktop AutoCAD-en baliokidea da AutoDesk edo Microstation industrian Bentley-n; GIS eremuko ohiko lanetarako erabilgarria da. Gauza espezializatuagoak egin nahi badituzu beste luzapen edo aplikazio batzuk daude, horri deitzen zaio eskalagarritasuna ArcReader-etik hasi eta ArcView, ArcEditor eta ArcInfo-ra hedatuz. (Gure lagun Xurxo-k dioen bezala, ez da eskalagarria aplikazioa interfazearekin berdina delako). Eskala horietako bakoitzak beste luzapen batzuekin osatutako gaitasun progresiboak dakartza.\nArcGIS Engine mahaigaineko garapen osagaien liburutegia da, programatzaileek funtzionalitate pertsonalizatua duten osagaiak eraiki ahal izateko. ArcGIS Engine erabiliz, garatzaileek funtzionalitatea lehendik dauden aplikazioetara hedatu dezakete, edo aplikazio berriak eraiki ditzakete beren erakundeetarako, edo beste erabiltzaileei saldu.\nArcGIS Server, ArcIMS eta ArcSDE zerbitzarietan oinarritutako aplikazioak sortu eta funtzionatzeko erabiltzen dira, GIS funtzioak funtzionalizatuta intranet baten barruan edo Internet bidez publikoki zerbitzatzen. ArcGIS zerbitzaria zerbitzariaren GIS aplikazioak eraikitzeko erabilitako aplikazio nagusia da eta enpresako erabiltzaileek eta webeko interfazeak erabiltzen dituzte. ArcIMS Webeko datuen, mapen edo metadatuen argitalpenen mapa egiteko zerbitzua da Interneteko protokolo estandarrak erabiliz. ArcSDE datu-base aurreratu bat da datu-base erlazionaleko informazio geografikoaren kudeaketarako sistemetara sartzeko. (Egin aurretik horietako konparazioa IMS zerbitzuak)\nArcPad Haririk gabeko gailu mugikor batek lagunduta, oso erabilia da eremuko datuak eta informazioa kontsultatzeko edo biltzeko, batez ere GPS gailuei edo PDAei aplikatuta. Ordenagailu eramangarri edo tabletan ArcGIS Desktop eta ArcGIS Engine erabiltzen dira datuak biltzea, aztertzea eta erabakiak hartzea eskatzen duten zereginak burutzeko.\nPrograma guztiek geodatabase kontzeptua erabiltzen dute estandarra ArcGIS-ek erabilitako informazio geografikoaren oinarriak (ESRI formatu oso tipikoa, bertsioen arteko aldaketa etengabeen mugarekin). Geodatabase ArcGISeko lurreko objektu errealak irudikatzeko eta datu base batean gordetzeko erabiltzen da. Geodatabaseak negozioaren logika ezartzen du informazio geografikoko datuak atzitzeko eta kudeatzeko tresna multzo gisa.\nArcView ESRIren datu geografikoak ikusi, kudeatu, sortu eta aztertzeko sarrera maila duen sistema da. ArcView erabiliz datu geografikoen testuingurua uler dezakezu, geruzen arteko erlazioak ikusi eta portaera ereduak identifikatzeko. ArcView-ek erakunde askori erabakiak azkar hartzen laguntzen die.\nArcView munduko mahaigaineko datu geografikoak kudeatzeko sistema (GIS) ezagunena da, datuak erabiltzeko modu erraza eskaintzen duelako. Sinbologia eta gaitasun geografiko kopuru handiarekin erraz sor ditzakezu kalitate handiko mapak. ArcView-ek datuen kudeaketa, oinarrizko edizioak eta erakunde bateko hainbat pertsonak osatutako zeregin zailak egiten ditu. Ia edozein datu geografikoren hornitzailek ArcView-k onartzen dituen formatuetan erabil dezake bere informazioa. Datuak hainbat iturritatik integratu daitezkeenez, proiektuak behar bezala has daitezke lokalean edo Interneten eskuragarri dauden datuekin. ArcView lizentzia baten prezioa 1,500 $ PC eta $ 3,000 lizentzia mugikorreko batentzat doa. Badira ere batzuk prezio bereziak udalerrientzat.\nArcView-ek analisi konplexuak eta datuak kudeatzeko zereginak sinplifikatzen ditu zereginak lan-fluxu logiko batean eredu bisual gisa ikustea ahalbidetuz. Espezialak ez diren erabiltzaileek ArcView erabiltzeko erraza da, eta erabiltzaile aurreratuek mapatzeko, datuen integraziorako eta analisi espazialerako tresna espezializatuak aprobetxatu ahal izango dituzte. Garatzaileek ArcView pertsonaliza dezakete programazioaren industrian normalean erabiltzen diren hizkuntzak erabiliz. ArcView tresna ezin hobea da mahaigaineko lanetarako, bere ezaugarri berezien artean aipa ditzakegu:\nDatu geografikoen kudeaketa hobetzeko erabakiak hartzeko\nEspazioko datuak ikusi eta aztertu modu berrietan\nEra erraz eta azkar sortu datu geografikoen bilduma berriak\nKalitate handiko argitalpen edo banaketako mapak sortu\nKudeatu fitxategiak, datu-baseak eta Interneteko datu batetik aplikazio bakarrean\nPertsonalizatu interfazeak lanean integratu behar diren erabiltzaileen eginkizunen arabera.\nArcEditor datu geografikoak editatu eta manipulatzeko GIS aplikazioetarako sistema osoa da. ArcEditor ArcGIS paketearen parte da eta ArcView-en funtzionalitate guztiak biltzen ditu eta informazioa editatzeko tresna batzuk ere baditu.\nArcEditor-ek lankidetza-prozesuetan lan egiten duten erabiltzaile bat eta hainbat erabiltzeko abantaila du. Tresna multzo batek datuak garbitzeko eta elikatzeko gaitasunak zabaltzen ditu, baita topologia konplexuak maneiatzeko eta bertsioetako datuak mantentzeko ere. ArcEditor lizentzia baten prezioa $ 7,000 da.\nArcEditor-en inplementatzeko funtzionalitate batzuk hauek dira:\nSortu eta editatu GIS atributuak "CAD style" bektore edizio tresnekin\nEraiki datu base geografikoak ezaugarri adimentsuetan\nEredu konplexuak, anitzeko laneko fluxuak\nEspazio-osotasuna eraikitzea eta mantentzea, geografiaren atributuen arteko topologien arteko harremanak barne\nGeometria kudeatu eta sare sistemen forma aztertu\nEditatzeko produktibitatea handitzea\nErabiltzaile anitzeko diseinu-ingurunea kudeatzea, bertsio-berritutako bertsioekin\nMantentze espaziala geruza tematikoen artean eta datuen mantentze eta eguneratze prozesuak alertak bideratzeko sistemen pertsonalizazio logika sendotzea.\nEragiketa datuekin deskonektatuta, eremuan edizioa eta gero sinkronizazioa.\nArcInfo ESRI lerrotik eskuragarri dagoen informazio geografikoa kudeatzeko sistema (GIS) osoena da. ArcView eta ArcEditor-en funtzionalitate guztiak biltzen ditu; gainera, geoprozesatzeko osagai aurreratuak eta datu bihurketa gaitasun osagarriak ere baditu. GIS erabiltzaile profesionalek ArcInfo erabiltzen dute datuak eraikitzeko, modelatzeko, aztertzeko eta mapak pantailan nahiz inprimatzeko edo banatzeko azken produktuetan. ArcInfo lizentzia baten prezioa $ 9,000 da.\nARCINFO, pakete beraren barruan dauden funtzionalitateekin (kutxatik kanpo), GIS sistema konplexua sortzeko eta kudeatzeko gaitasunak ditu. Funtzionalitate hau "erabiltzeko erraza" deritzon interfaze baten bidez eskuragarria da edo, gutxienez, hedapen zabalagatik antzeman daiteke, horrek bere ospea dela eta ikasteko kurba murriztu baitu. Funtzionalitate hauek pertsonalizagarriak eta hedagarriak dira eredu, script eta aplikazio pertsonalizatuen bidez.\nEraiki lotutako geoprozesu konplexuak eratzea, datuen analisia eta informazioaren integrazioa.\nBeira betaurrekoak, hurbiltasuna eta azterketa estatikoa ezartzea.\nSortu gertaerak atributu linealekin eta geruzen hainbat atributuren gaineko gertaeren gainjartzea.\nBihurtu datuak formatu desberdinetatik.\nEraiki datu konplexuak eta analisia, abstrakzioa eta scripting ereduak GIS prozesuak erabiltzeko.\nKartografia kartografikoak argitaratu kanpoko inplementazioekin, diseinatu, inprimatu eta datuen kudeaketa teknikak aplikatu.\n...actualización… ArcInfo-ren hasierako bertsioak mugako zentroide estalduretan oinarritzen ziren, Microstation Geographics-en logikaren antzera eta estaldura deitzen zitzaien (objektu batek atributu desberdinak parteka ditzake). 9.2 bertsioek jada ez dute logika hori, baina forma fitxategiaren kontzeptua gehiago egokitu dute.\n...actualización... ESRI tresnen ezagunenetako merkatuan badu ere, prezioak ohi mugatuz begi adabaki :) for opt askoren faktore bat izan nahi du, baina aipamen Izan ere, enpresa handi bat da, joera teknologiko baten egonkortasuna mantentzen berreskuratzen merezi (nahiz eta ez konponbide onena), hala ere, beharrezko gaizkia jaitsi bermatzen kurba ikasteko ... aunqeu Beste aukera batzuk daude.\nHurrengo postuan nagusiak aztertuko ditugu ArcGIS luzapenak.\nESRI produktuak erosteko, kontsultatu dezakezu geotechnology Erdialdeko Amerikan eta Geo Sistemak Espainian\naurreko Post«Aurrekoa 7 naturaleko mirarien botoa, urtarrilaren 2008\nNext Post ArcGIS luzapenakHurrengo »\n15 erantzun "Zertarako dira ESRI produktuak?"\nFélix Mediavilla dio:\nNola Autocad LT dwg fitxategia ireki ArcGis 9.2-n\nAngel David, ESRI harremanetan jarri behar duzu, eta lizentziak eskatu, ziur produktua original kutxa zenbakia eta ziur aski, ondoren sinatu email bat bidali behar ESRI egin behar duzu, beraz, zure izenean alta emanda egotea\nZure lizentzia originala bada, instalatzean, lizentziaren kudeatzailea instalatzeko aukera dago, beharrezko liburutegiak instalatzen dituena. Hala ere, ulertzen dut ESRI laguntza horrek lagunduko dizula.\nangel david ibarra mendez dio:\nLehenik eta behin zorionak pagimarengatik, galdera bat daukat, begira 8.3 arkview lizentzia daukadala, baina formatu maq. eta zoritxarrez, lizentzia zerbitzaria erabiltzen duen fitxategia galdu dut, eta ez dakit nola berreskuratu, lizentzia flotagarria da 3 makinetarako eta horitarako, ez dudalako lan egin beharrik, programaren diska guztiak ditut, baina ez da ezer etorriko, aldez aurretik, eskerrik asko\nBeno, beste aplikazio batzuekin egin ditzakezun gauza gehiago badago.\nPrestakuntza estaltzen baduzu, ez galdu aukera, baizik eta produktuaren bat bihurtu dezakezu eta lizentziarekin eskuratu dezakezu.\nZuk egiten duzunaren arabera, ArcMap nahikoa baino gehiago izan daiteke, mahaigaineko lana bada. Sortu mapak, inprimatu, erakutsi, eguneratu.\nDagoeneko web orrian argitalpenen datuak kudeatu nahi badituzu, urrats hori ArcIMSera joatea da, nahiz eta hori ordenagailuen garapena eta zilarrezko asko jorratzen ditu, lizentziak garestiak direlako.\nEremuan datuak biltzeko helburuetarako, poltsikoarekin edo PDA batekin eta ondoren PCra deskargatzeko, pausoa ArcPadera joatea da.\nBistaratzeak 3 dimentsioetan, aire simulatuaren hegaldia eta gauza zoro horiek erakusteko helburua urratsa ArcGlobe eta 3D azterketara joatea litzateke.\nNahi duzun eta egin dezakezunaren araberakoa da ... baina ikastaroak ordaintzen badizkizu, ez galdu eta lizentziak eros baditzakete, Arc2Earth-ek merezi luke, ez da oso garestia eta Google Earth-era konektatzeko aukera ematen du.\namelieast: mmm, ez nago ziur zure galderaz, galdera honi bidaltzea gomendatzen dizut Gabriel Ortiz foroa , ziur asko lagunduko zaitu.\nEskerrik asko, ongi ulertzen badut ... Arc Gis-ek Arc Reader, Arc Scen, Arc Globe, Arc Catalog eta ARc Maparen barruan sartzen dira, bertan lan egiten dudanean Arc View ere deitzen zaiona.\nBerriro nago softwarearekin, ordea, Arc Mapean itsatsita nengoela uste dut, zein beste aztertu eta lortu dezaket beste tresna batzuekin?\nOrain ikastaro batzuk eskatzeko aukera dut baina zer? Nire ezagutza zabaltzeko eskatu dezaket. Nire herrialdeko establezimenduen puntuekin lan zehatza izan dadin, eta zuk zer egin dezaket programa horiek?\nGauza bera ez da hau eskatzeko toki onena, beraz moderatzaile baten esku dago kokapen hobea izateko.\nArcGis-en, interpolatzen duzunean eta gero moztu nahi baduzu, bereizmen handia galtzen du, edonork ezagutzen al luke nola egin daitekeen ahalik eta ondoen mantentzeko?\nLizentzia-kudeatzailearen bidez egiten duzu\nZure leiho mahaigainetik:\nhome / programs / ArcGIS / license manager / license manager tools\naktibatuta dagoen panelean, "zerbitzariaren egoerara" joaten zara eta "lizentzia aktibo guztiak zerrendatu" aukeratu eta "egin egoera kontsultatzeko" botoia sakatzen duzu\neskuragarri dauden lizentziak zerrendatu beharko zenituzke.\n... ArcGIS ez bada pitzatzen ...\nnorbaitek arcgis lizentzia-zerbitzariak gaitu dituen lizentziak nola jakin jakiteko komandoa daki\nOtsaila, 2008 at\nzer dira? prezio hauei pirata haha emateko\n... ESRIren estandarra izango da ... zure estandarra, zure estandarra, zure jabedun estandarra ...\nAzken batean, inork ez du estandarra.\nzorionak eta esker onekoak, post hori ez nukeen uneetan iritsi\nESRI familiari buruzko informazio luzea, zabala eta zehatza emateko zer kostu izan behar duen!\nBide batez, ez nekien ArcPAD Geodat base "estandarrak" sartu zituenik\nAusardia, jarraitu Intergraph familiarekin, MapInfo familiarekin, ...!\nJabedun softwareaz kanpoko bizitza izango al da?\nArrazoi duzu prezioei buruz, gogor jotzen badute. Arcinfo argitzeagatik, agian jende gutxik konturatu zen ESRIk hasierako lantokitik estalduraren jatorrizko kontzeptua nola desagertu zen.\nNire itzuleretatik aterako naizenean begirada bat egingo dut argibide batzuk egiteko.\n"... horri ArcReaderretik doan eskalagarritasuna deritzo eta ArcView, ArcEditor eta ArcInfo-ra hedatzen da ..."\nGizona, dibertigarria eta eskalagarria da softwarea funtzionalitate gutxiago edo gutxiago erabiltzera uzten baduzu ordaindu duzula? ArcGIS Desktop-en arteko aldea ArcView moduan y ArcInfo moduan funtzionaltasunen aldetik aipagarria da, baina softwarea berdina da. Autoa ordaindu eta gero, pare bat hobari ordaindu beharko zenituzkeen bezala, dagoeneko autoak duen aire girotua erabili ahal izateko edo 5. engranajea erabili ahal izateko ...\npolitika izen honekin kontuz ARCINFO 9.2 ez da Arku / INFO lanpostua zahar eta indartsua delako nagusiki kontsola eta tradizionala Arku-node topologia erabiliz erabili behar duzu. ArcInfo hau esan dudana baino lehen, autoa bosgarren engranajea da gaituta.\n"Programa horiek guztiek geodatabase kontzeptua erabiltzen dute, hau da, ArcGISek erabiltzen duen informazio geografikoaren oinarriaren estandarra."\nEstandarra? Formatu hau itxita dago, zehaztapen publikorik gabe eta bertsio berri bakoitzarekin aldatzen direnak. Geodatabase pertsonala dugu, negozioa, fitxategietan oinarritua (ein?) Eta, batez ere, ez da inoiz atzera bateragarria: nola ireki (ez dut editatu, ireki besterik ez !!!) 8.3 geodatabase bat ArcGIS 9-n, agur esan berriro 8.3an erabiltzeagatik ...\nDena den, bai, ESRIk eskuragarri dituen merkatuko tresnarik onenak ditu ... zer esanik ez bere integratzaileen aurrean ESRIren prezioen arteko politika, aipatzen dut probetara: ez dago Duela aste batzuk Youtuben argitaratu zen IGNko mahai inguruan ESRI Espainiako zuzendari nagusia entzun baino, modu argian baieztatu zuen ESRIk bere prezioak bezeroari egokitzen dizkiola eta guztiz eskubidea duela, bistan da enpresei eskaini ezin dituzten ESRI produktuak saltzetik eta egokitzetik bizi direnak, apurrak merkatutik mantenduz. Gauza hauekin nola pizten naizen da ...


Rockeinek talde eta bakarlari berriak bilatuko ditu Euskadin eta Nafarroan, hamargarren urtez jarraian\n• Izena emateko epea bihartik uztailaren 12ra arte egongo da zabalik eta finala azaroaren 19an izango da Basauriko Social Antzokian\n• Full Cab 2021eko kategoria nagusiko talde irabazleak prentsaurrekoan aurkeztu ditu sariaren ondoriozko EPa eta bideoklipa\nBasauriko Udalak, Arrigorriaga, Galdakao eta Laudioko Udalen eta Bizkaiko Foru Aldundiaren laguntzarekin, hamargarren urtez jarraian iragarri du Rockein musika lehiaketa, Euskal Autonomia Erkidegoko eta Nafarroako talde eta bakarlariei zuzendua.\nIzena emateko epea bihartik uztailaren 12ra arte egongo da zabalik. Jasotako proposamen guztien artean, sektoreko profesionalek osatutako epaimahai batek sei finalista aukeratuko ditu, azaroaren 19an, larunbata, Basauriko Social Antzokian arituko direnak. Gau horretan bertan, epaimahaiak 2022ko edizioko talde irabazleak zeintzuk izango diren erabaki eta jakinaraziko du.\nJokoan dauden sarien artean, bost abestiko EP baten grabazioa, ekoizpena eta masterizazioa, bideoklip baten ekoizpena eta MAZ Basauri jaialdian jotzeko aukera daude.\nFull Cab iazko irabazleak gaurko prentsaurrekoan aurkeztu ditu sari horren emaitzak, bost abestiko EP bat eta ‘HFA’ kantuaren bideoklipa, Rockeinen sare sozialetan dagoeneko ikusgai dagoena.\nDuela 10 urte Rockeinek bere ibilbidea hasi zuenean, musika-talentu berriak aurkitzeko eta sustatzeko Basaurin antolatutako aurreko lehiaketen lekukoa hartu zuen.\nAurreko esperientziei hilabete batzuetako laguntza profesionala gehituz egin zuen, artistei amateurismotik sektore profesionalerako jauzia esploratzen hasten laguntzeko. MAZ Basauri zikloaren barruan ordaindutako emanaldiak gehitu ziren eta estudio profesional batean grabatzeko eta bideoklip bat sortzeko sariak, jakina.\nHamar urte geroago, Rockein proiektu sendoa da, lau udalek parte hartzen dugu (Arrigorriaga, Galdakao, Laudio eta Basauri) eta Bizkaiko Foru Aldundiaren laguntza daukagu.\nSei urte jarraian daramatza bere parte-hartzea hobetzen. 2021ean 179 proposamenekin itxi zen. Berdintasuna, tokiko talentua eta euskara sustatzeko irizpideak mantentzen ditu, eta parte hartzen duten proposamenak berritzeko gaitasun nabarmena du, 2021ean % 35ekoa izan baitzen.\n“Gaur egun, Rockein Euskal Herriko lehiaketarik ospetsuenetakoa da. Baina garrantzitsuena da jasotako proposamenen kalitatea urtez urte hazten ari dela eta sortzen ari diren artistak gero eta prestatuago iristen direla. Hamargarren urteurren honetan, eskerrak eman nahi dizkiegu gure lehiaketan noizbait parte hartu duten musika-proiektu guztiei eta gero eta talde berriengan gero eta interes handiagoa duen publikoari. Euskadin eta Nafarroan sortzen ari diren talde eta bakarlariak animatu nahi ditugu Rockeinen aldeko apustua egiten jarrai dezaten”, adierazi du prentsaurrekoan Asier Iragorri Basauriko alkateak.\n- Gutxienez taldeko kideetako bat Euskal Autonomia Erkidegoan edo Nafarroan jaioa izatea edo bertan bizitzea.\n- Tokiko talde onenaren sarirako hautagai izateko: gutxienez taldeko kideetako bat Basaurin, Arrigorriagan, Galdakaon edo Laudion erroldatuta egotea.\n- Eskarabilera Sarirako hautagai izateko: gutxienez taldeko kideen %50 emakumeak izatea.\n- Taldekideek 16 urtetik gora izatea.\n- Izena emateko unean ez dezatela editaturiko disko bat baino gehiago izan, disko etxe batekin kontratua eduki ala ez.\n- Abestiak originalak izatea.\n-Musika estilo guztiak onartzen dira.\n- Aurretik Rockeinen izena eman duten talde guztiek edizio berri honetan berriz parte hartzeko aukera dute, aipaturiko baldintzak betetzen dituzten heinean. Sariren bat irabazi duten taldeek ez dute saria lortu zuten kategorian bigarrenez saridun izateko aukerarik izango.\n- EP profesional bat (gutxienez bost abesti) grabatzea, ekoiztea eta masterizatzea Bilboko El Tigre estudioetan.\n- EParen 500 kopia editatzea, CD euskarrian.\n- Bideoklip profesional bat grabatu eta ekoiztea.\n- MAZ Basauri jaialdian kontzertua eskaintzea\n- Abesti bat grabatzea eta ekoiztea.\nOINARRIAK · IZENA EMATEKO ORRIA\nLehiaketaren oinarriak www.basauri.eus webgunean\nZirtZart Basaurik «Uda Gazte» eta «Uda Tekno STEAM» campusak eskainiko ditu, 12 eta 16 urte bitarteko gazteentzat, ekainaren 27tik uztailaren 8ra\n- Uda Gazte, ekainaren 27tik uztailaren 1era Basozelai Gizarte Etxean\n- Uda Tekno STEAM, uztailaren 5etik 8ra Arizko Dorretxean\nBasauriko Udalak, ZirtZart gazteria zerbitzuaren bitartez, 12 eta 16 urte bitarteko gazteentzako bi jarduera eskainiko ditu, ekainaren 27tik uztailaren 8ra bitartean. Hain zuzen ere, «Uda Gazte» eta «Uda Tekno STEAM» campusak izango dira.\nLehenengo campusa Basozelaiko Gaztegunean eskainiko da, astelehenetik ostiralera, 11:00etatik aurrera, eta egunean bi orduko iraupena izango du. Bertan, kirol eta ur ginkanak, eskulanak eta abentura irteera izango dira, besteak beste. Bestalde, «Uda Tekno STEAM» campusa Arizko Dorretxean eskainiko da asteartetik ostiralera, 19:00etatik aurrera eta egunean hiru orduko iraupena izango du. Egingo diren jardueren artean, bideojokoak sortzeko tailerrak, 3D fabrikazioa, Microbit Experience eta Arduino nabarmendu behar dira.\nInteresdunek izena emateko aukera edukiko dute maiatzaren 16tik ekainaren 15era, telematikoki, gazte-zerbitzuaren webgunearen bitartez (zirtzart.basauri.eus) edo aurrez aurre, Basozelai Gizarte Etxean dagoen Gazte Informazio Bulegoan. Plaza-kopurua mugatua denez, «ZirtZart Bazkide»-n alta emanda daudenek lehentasuna izango dute plaza horiek esleitzeko orduan.\nBi eskaintzetan parte har daiteke. *Tarifari dagokionez «Uda Gazte»-n parte hartzen dutenek 12€-ko kuota ordaindu beharko dute eta «Uda Tekno STEAM» parte hartzen dutenek 18€-koa. Bietan parte hartzea aukeratzen dutenei 25€-ko tarifa bakarra aplikatuko zaie.\n*5€-ko igoera tarifa ofizialetan ZirtZarteko kide ez diren pertsonentzat.\n<<MAIATZA BASAURIKO GAZTEGUNEETAN>>\nZirt Zart Basauri Gazteria zerbitzutik, hil honetan, doako zenbait jarduera eskainiko diegu 12-17 urte bitarteko gazteei. Parte hartzeko ez da beharrezkoa izena aurretiaz ematea, baina toki kopurua mugatua izango da. Izena eman ahala sortuko dira taldeak.\nJarraian, gure egitarauaren laburpentxoa:\n- Euskal Astea: aurten bi asteburutan ospatuko dugu Euskal Astea. Ezin duzue galdu antolatuko dugun “pasapalabra”-ren bertsio euskalduna, sari ikaragarriak banatuko baititugu!!! Hurbil zaitez maiatzaren 7an Basozelaiko gaztegunera edo maiatzaren 14an SanMigeleko gaztegunera.\n- Ping-pong topaketa: Ping-pong-ean trebea al zara? Hurbildu gaztegunera lehiatzera.\n«Hitz-Erdiko Kontaketak», euskarazko ipuin laburren lehiaketak, parte-hartze errekorra izan du, 2022ko edizioan jasotako 277 proposamenekin\n• Bosgarren edizio honetan Lapuebla de Labarcan bizi den Ariane Ochoa Pascual, Bilboko Laiene Etxebarria Abiña eta Bergarako Aroa Elortza Payros izan dira, hurrenez hurren, lehen, bigarren eta hirugarren sarien irabazleak. Julen Arriaga Arizmendi orozkoar gazteak jaso du Elkar Saria.\n“Zenbat gauza galtzen ditugun galtzearen beldur…”. Parte hartu nahi zutenek antolatzaileek proposatutako hasierako esaldiari jarraipena eman behar zioten, eta gehienez ehun hitzeko kontaketa bat idatzi behar zuten euskaraz. Bosgarren edizio honetan, urtarriletik martxora bitartean garatua, 277 proposamenen errekorra izan du lehiaketak.\nLehiaketa Basauriko Udalaren ZirtZart Gazte Zerbitzuak antolatzen du, Geuria Hego Uribeko herri komunikabidearen eta Elkar Euskal Kulturgintzaren laguntzarekin.\nLau kontakizun izan dira sarituak: «1. sailkatua», 200 euroko saria; «2. sailkatua», 125 eurokoa ; «3. sailkatua», 75 eurokoa ; eta «Elkar saria» —adingabeei zuzendua—, 150 euroko saria. Horrez gain, ipuin irabazleak Geuria Hego Uribeko hedabidean argitaratuko dira.\nAzkenik, liburuxka berezia sortu dugu jasotako kontaketa sortarekin. Formatu fisikoan, ale kopuru mugatua dago eskuragarri Basauriko Gazte Informazio Bulegoan, eta baita Elkar dendan ere. Formatu digitalean ZirtZart Basauri gazte zerbitzuaren webgunean dago ikusgai.\nHona hemen proposamen irabazleak:\n1. Saria -Ariane Ochoa Pascual-\n“Zenbat gauza galtzen ditugun galtzearen beldur” irakur zitekeen Loreren etxe pareko muraletako batean. Ausarta zen, gura beste gauza egitera ohituta zegoen. Duela aste batzuk goizero bere parean hori ikusteak min ematen dio, triste egotearren errua sentitzen du. Beldur da. Bilbora ezkondu zenean astero Manuelekin afaltzera ateratzen zen, lagun asko egin zituen. Haurdun geratu zenetik saminduta dago, beldurra du bere haurrari utziko dion munduarekin. Beldur da lagunek atzean utziko dutelakoan, ez dutelako agurtuko. Horregatik, asteak daramatza deitu gabe. Bakarrik sentitzearen beldur da. Afari berezia prestatu du gaur Manuelekin balkoian afaltzeko, muralari begira. Azkenean, sukaldean egunero lez hartu dute gaueko hotzaren beldur.\n2. Saria -Laiene Etxebarria Abiña-\nZenbat gauza galtzen ditugun galtzearen beldur. Ehun hitzeko kontaketa idatzi nahi dut. Horretarako, mugikorra zirriborroz beteta dut, kuadernoan arkatzez idatzitako ideia zaparrada bikaina, eta denbora soberan. Prokrastinazioa tarteko, azkenengo minutu arte itxaroten dut nire kontaketa bidaltzeko. Milaka aldiz aldatu dut amaiera, zein hasiera, zein protagonistaren izena. Idatzitakoa angulu guztietatik aztertu izanagatik, ez naiz ikusten irabazteko gai. Hobe denbora galtzeari uzten badiot. Neure burua lasaitu nahian, gogoratzen diot partehartzailea naizela, ez epailea. Une horretan konturatzen naiz zein nekatuta nagoen nekatuta egoteaz. Ez zen prokrastinazioa, ez zen alfertasuna, baizik eta antsietate madarikatua. Azkenik, barneko beldurrrak askatuta, kontaketa bidali dut.\n3. Saria -Aroa Elortza Payros-\nZenbat gauza galtzen ditugun galtzearen beldur. Isilik gelditu ginen biok, elkarri begira. Bagenekien amaitzear zela, eta agian horrexegatik egin genion uko norbere barnekoa adierazteari, bagenekielako elkar galtzear geundela. Elkar galtzeari genion beldurra medio, gure harremaneko azken uneak galdu genituen, elkarri so igarotzen baikenituen orduak, ezer egin barik. Ospitaleko pareta zuriek ere ez ziguten laguntzen denboraldi tristea goxatzen. Heriotza noiz iritsiko zain zauden garaian, alabaina, ez dut uste asko dagoenik esateko, ortzadar koloreko paretak izanagatik ere. Elkarri begira geunden ordu luze horietako batean, begiak itxi zenituen. Orduantxe galdu zintudan, ama, eta aldi berean, gure bizitzetako azken hamazazpi hilabeteak, ospitalean sartuta, oxigeno bonbonari lotuta, isilpean.\nELKAR Saria -Julen Arriaga Arizmendi-\nZenbat gauza galtzen ditugun galtzearen beldur… Hori zioen Paulo Coelhok bere “Brida” liburuan. Eta nik zenbat aldiz idatzi izan dizut Whatsappeko mezua? Zenbat aldiz berrirakurri izan dut Whatsappeko mezua? Telefono madarikatua! Inoiz ez dut bidali, ez naiz izan adorez dohaindua. Beti bizi izan naiz kikildua. Gazteok parkean batu gara asteburuan. Jesarrita ikusi zaitut bankuan. Gaur batu gaitu patuak. Agian egia da gauez pantera bihurtzen direla katuak. Agian alkoholaren errua. Gaur eztarriko korapiloari emango diot sua. Zure agur adeitsuan sentitu naiz lasaitua. Ziur nago etorkizunean esango dizudala belaunikatua: “Nirekin egon nahi duzu ezkondua?”.\nSeigarren edizioa 2023an abian jartzea dute helburu antolatzaileek, proiektuari segida emanez, eta idazmenean interesa dutenen talentua aurkitu eta sustatzeko asmoz.\n· LIBURUXKA ·\n«Festibas» jaialdiaren zortzigarren edizioa maiatzaren 21ean ospatuko da; zuzenekoak eta masterclass bikoitza Robert Rodrigo eta Dann Hoyosen eskutik\nMasterclass bikoitza Ibaigane Kultur Etxean, 17:30etik aurrera\nZuzenekoak San Isidro plazan, 20:00etatik aurrera\nKyrae, Infarto eta Sindikato del Ruido talde basauriarrak izango dira aurtengo zikloan zuzenean arituko direnak; hain zuzen ere, maiatzaren 21ean Basauriko San Isidro plazan, eta auzoko jaien ospakizunekin bat eginez. Aurtengoan, nobedade gisa, kontzertuez gain Robert Rodrigo eta Dann Hoyos musikariek zuzenduriko masterclass bikoitza ere eskainiko da Ibaigane Kultur Etxean.\n«Festibas» jaialdiak -ZirtZart Basaurik antolatua (Basauriko Udalaren gazte zerbitzua) Musika Master, Kultur Basauri eta Txantxangorri Bentako Auzo Lagunak Elkarte Kulturala laguntzaile dituela- helburu du herriko bandei zuzenean jotzeko aukera ematea, formatu profesionalean, eta proiektu bakoitza ikusleen aurrean sustatzea jai-giroan.\nJaialdia arratsaldeko 17:30ean hasiko da, Ibaigane Kultur Etxean ; bertan, Robert eta Dann musikariak oholtza gainean arituko dira euren ibilbide luzeetan hobetu dituzten teknika eta trikimailu batzuk errepasatzen. Bertaratzen diren entzuleek aukera izango dute gitarraren heroi horiei galderak egiteko. Klasea euren abilezien erakustaldi batekin amaituko da. Sarrera doakoa izango da edukiera bete arte.\nOndoren, 20:00etan, fokoak San Isidro plazan piztuko dira zuzenekoen hasierarekin batera, eta orduan Kyrae (rock metal melodiko/progresiboa), Infarto (rock&roll) eta Sindikato del Ruido taldeek hartuko dute lekukoa, eta nork bere musika ikusleen aurrean defendatuko dute.\nZirtZart Basaurik hamaika inskripzio jaso ditu musika jaialdian parte hartzeko, eta horien artetik aukeratu dira San Isidro plazan arituko direnak. Bandak aukeratzerakoan, hizkuntza, taldekideen adina eta bandak aurreko edizioetan parte hartu duen ala ez hartu da kontuan.\n<<APIRILA BASAURIKO GAZTEGUNEETAN>>\nZirt Zart Basauri Gazteria zerbitzuan, hil honetan, doako zenbait jarduera eskainiko diegu 12-17 urte bitarteko gazteei. Tailerrak Basozelaiko eta San Migeleko gazteguneetan izango dira. Arratsaldeko 18:00etatik 20:00etara. Ez da beharrezkoa izena aurretiaz ematea, baina toki kopurua mugatua izango da. Izena eman ahala sortuko dira taldeak. Jarraian, gure egitarauaren laburpentxoa:\nKorrika: Korrika dela eta, apirilaren lehenengo asteburuan ekimen horren inguruan arituko gara. Horretarako, kahoot bat egingo da gaztegunean bertan Korrikarekin erlazionatutako galderekin. Irabazleak sari bat izango du.\nJanari osasungarria: Askari osasungarriak egiten ikasiko dugu: guakamolea, brotxetak, smoothiak…\nLiburuaren eguna: Asteburu honetako tailerra bi egunetan banatuko da. Lehenengo egunean (hilaren 22an), idazketa tailerra egingo da, eta idatzitakoa hurrengo egunerako gordeko da. 23an eskaiola karpeta egingo da, non partaide bakoitzak sormena erabiliko duen bere liburua sortzeko. Bertan aurreko egunean idatzitakoa sartuko dute. Gainera papiroflexiako lorea egingo da San Jordi dela eta.\n<<Hitz-Erdiko Kontaketak, euskarazko ipuin laburren lehiaketak, parte-hartze marka berria lortu du aurtengo 5.edizioan>>\n- 277 kontaketa jaso ditu antolakuntzak.\n- Horietatik, 230 adingabeek idatzitakoak.\nMartxoaren 10ean itxi zen lehiaketan izena emateko epea, eta antolakuntzak emandako hasierako esaldiari, hots «Zenbat gauza galtzen ditugun galtzearen beldur…», jarraipena eman dioten 277 kontaketa jaso dira. Bosgarren edizio honek, parte-hartzeari dagokionez, marka berria ezarri du. Ekimena ZirtZart Basaurik —Basauriko Udalaren Gazteria Ataleko programak— antolatzen du, Geuria Hego Uribeko herri komunikabidearen eta Elkar Euskal Kulturgintzaren laguntzarekin, eta 12-35 urte bitarteko gazteei zuzendua dago, idazmenean interesa dutenen talentua sustatzeko helburuarekin.\nAntolakuntzak jasotako 277 kontaketak epai-mahaiaren esku daude dagoeneko, eta apirilaren bukaera aldera jakinaraziko dira 2022ko 5. edizio honetako irabazleen izenak.\nHonako hauek dira banatuko diren lau sariak:\n- Lehen sailkatua: 200,00 €-ko bonua\n- Bigarren sailkatua: 125,00 €-ko bonua\n- Hirugarren sailkatua: 75,00 €-ko banua\n- Elkar saria: 150,00 €-ko bonua\nHorrekin batera, sarituriko lau kontakizunak Geuria aldizkarian argitaratuko dira.\nAurtengoan ere, liburuxka berezia argitaratuko dugu 2022ko 5. edizio honetako kontaketak jasotzeko. Ale-kopuru mugatua izango da eta doakoa. Eskuragarri egongo dira Basauriko Gazte Informazio Bulegoan eta baita Basauriko Elkar dendan ere.\nHitz-Erdiko Kontaketak lehiaketak parte-hartzaile kopurua hirukoiztu du 2018ko lehen ediziotik, honako bilakaera honekin:\n- 2018: 89\n- 2019: 83\n- 2020: 54\n- 2021: 203\n- 2022: 277\n<<MARTXOA / MARZO (EMAKUMEEN HILABETEA)>>\nZirt Zart Basauri Gazteria Zerbitzutik, hil honetan «EMAKUMEEN HILABETEA» gaiarekin lotutako doako zenbait jarduera eskainiko dizkiegu 12-17 urte bitarteko gazteei. Hilabete honetatik aurrera, tailerrak Basozelaiko eta San Migeleko gazteguneetan izango dira. Izan ere, azken horrek, martxoaren 12tik aurrera berriz irekiko ditu ateak. Ez da beharrezkoa izena aurretiaz ematea, baina toki kopurua mugatua izango da. Izena eman ahala sortuko dira taldeak. Jarraian, gure egitarauaren laburpentxoa:\nEmakumeen (Nazioarteko) Egunerako Giltzatakoa: M8an kaleetara ateratzeko giltzatakoa sortuko dugu. Halaber, M8a elkarrekin ospatuko dugu, berdintasunaren bidea elkarrekin sortuz.\nGazte Zinema: Elkarrekin hileko gaiarekin lotuta dagoen pelikula batez gozatuko dugu.\nPIUGAZ eskalada irteera: Eskalada egitea edo ikastea gustuko duzu? Ez galdu aukera, eta zatoz gurekin Bilbon dagoen Bizkaiko eskalada pabiloi handienera. Bertan, kirol horretan murgilduko gaituzte irakasle adituek.\n«Festibas»en zortzigarren edizioa maiatzaren 21ean (larunbata) izango da, eta, horren kariaz, bertan parte hartzera gonbidatzen ditu herriko musika taldeak\n«Festibas» banden jaialdia antolatu du ZirtZart Basauri Basauriko Udalaren gazteria-programa integralak. Udalerriko musika taldeei eta Basozelai Gizarte Etxean dauden entsegu-gelak erabiltzen dituzten bandei eskainitako jaialdia da hau.\nMaiatzaren 21ean (larunbata) izango da hitzordua Basaurin, eta lekua zehazteke dago oraindik. «Festibas»en xedea da zuzenean jotzeko aukera ematea herriko musika taldeei, eta ikusleen aurrean bultzatzea proiektu bakoitza, jai-giroan.\nJaialdian parte hartu nahi duten taldeek otsailaren 21etik martxoaren 31ra bitartera eman beharko dute izena. Horretarako, antolatzaileek eskatutako agiriak aurkeztu, eta finkatutako gutxieneko baldintzak bete beharko dituzte, besteak beste: taldeko kide bat, gutxienez, Basaurin bizitzea, edota azken bi ikasturteotan (2020-2022) Basozelai Gizarte Etxeko entsegu-lokaletan aritu izana; eta taldeko kide guztiak 16 urtetik gorakoak izatea.\nOINARRIAK · INSKRIPZIO ORRIA\nSkate Indoor Ikastaroa 2022\nKarnabaseko gazte feria\n1 orria 20 orritik


Euskal Herria Bildu - Datorren astean Elizondon egin nahi den etxe kaleratzeaz galdetu du EH Bilduk\nDatorren astean Elizondon egin nahi den etxe kaleratzeaz galdetu du EH Bilduk\nAsun Fernandez de Garaialde EH Bilduko parlamentariak, Nafarroako Gobernuari zuzendutako galdera erregistratu du Parlamentuan, SONAGAR SGR-k datorren astean Elizondoko familia bat etxetik kanporatzeko dituen planengatik.\nEH Bilduk jakin duenez, CPEN-en bitarteaz, Nafarroako Gobernuaren parte hartzea duen SONAGAR SGR eragileak, negozio baten sorkuntzan parte hartu zuen horretarako kapitala eskainiz. Negoziaren sortzaileak, beren gurasoen bermea izan zuen mailegua eskatzerako orduan. Egitasmoa ez zen aurrera atera. Orain SONAGAR SGR-k maileguaren bermea egin zutenei emandako laguntza exigitzen die eta besteak beste, beren etxebizitzatik kaleratzea eskatu du. Datorren urtarrilaren 28an aurreikusia dago, bi jubilatu hauen etxe kaleratzea.\nGauzak honela, informazioa eskatu dio EH Bilduk Nafarroako Gobernuari auzi honen inguruan. Asun Fernandez de Garaialde parlamentariak, etxe kaleratze hau gelditzeko asmorik ote duen galdetu dio Gobernuari, SONAGAR SGR-n duen parte hartzea kontutan hartuz.


Etorkizun handiko kirolarientzako programan izena emateko epea ireki du Bizkaiko Aldundiak | El Correo\nZurekinEtorkizun handiko kirolarientzako programan izena emateko epea ireki du Bizkaiko Aldundiak\nEtorkizun handiko kirolarientzako programan izena emateko epea ireki du Bizkaiko Aldundiak\nEbaluazio batzorde bat arduratuko da programan parte hartuko duten kirolariak aukeratzeaz\nEtorkizun handiko kirolarientzako 2018-2019 programan izena emateko epea ireki du Bizkaiko Foru Aldundiak. Irailaren 21era arte zabalik egongo da. Etorkizun handiko kirolariaren izaera aitortzeko eskaria aurkeztean, 2017ko irailetik 2018ko irailaren 21era eskuratutako kirol merezimenduen zerrenda aurkeztu beharko da.\nBizkaiko Foru Aldundiak jakinarazi duenez, etorkizun handiko kirolariaren aitorpena eskuratzen dutenak programara sartuko dira, eta, beraz, hainbat onura lortuko dituzte. Ebaluazio batzorde bat arduratuko da programan parte hartuko duten kirolariak aukeratzeaz.\nForu erakundeak ematen duen etorkizun handiko kirolariaren aitorpena eskuratzen bada, onuradunak izaera hori edukiko da 2019ko abenduaren 31ra arte. Aldi horretan, etorkizun handiko kirolariaren izendapena duten kirolariak programa batean sartuko dira eta hainbat onura jasoko dituzte, lortu duten mailaren arabera.\nBizkaiko Foru Aldundiak kirolari eskatzaileen informazioa bilduko du, beren kirol talentua garatzeko prestakuntza eta babes egokia eskaintze aldera. Onurak honako hauek izango dira: azterketa medikoak, orientazio dietetikoa, kirol errendimendua hobetu ahal izateko material edo euskarri teknikoa, hileroko lantegien bidezko etengabeko prestakuntza, formakuntza ibilbide desberdinetako aholkularitza akademikoa eta goi mailako ikasketetarako sarbidea. Onura horiek indarrean egongo dira 2019ko abenduaren 31ra arte, hurrengo deialdiko zerrenda onartu arte luzatu ahal izango diren arren.\nBizkaiko Aldundiak bost urte daramatza programa hau garatzen, eta, aldi horretan, 439 kirolarik parte hartu dute: 130ek lehen mailan eta 309k bigarrenean. 46 kirolarik jaso dute kirol talentu izendapena (goi maila), eta Euskal Herriko Unibertsitatera (EHU) sartzeko 75 ziurtagiri banatu dira.\nHobetuzek 33 milioi bideratuko ditu enplegurako prestakuntzara Eroskik %24 gehitu ditu modu iraunkorrean harrapatutako arrainaren erosketak


AZPEITIKO ZEZEN PLAZAK EZKUTATZEN DUENA AZALERATU DUGU - Askekintza\nKanpaina honen barruan, Askekintzak Azpeitiako zezen plazaren alde ilunena azaleratu du. “Tras los muros” aktibistaren laguntzarekin, taldeak dokumentatu ahal izan du San Inazioetako zezenketen antolatzaileek ezkutatu nahi duten errelitatea.\nArgazkia: Askekintza eta Tras los Muros. Azpeitia.\nIndarkeria espezistaren normalizazioa\nArgazkiek azaleratzen duten bidegabekeria handiaz gain, azpimarratzekoa da indarkeria honen normalizazioa. Argazkietan hainbat ikusle ageri dira, ume txikiak tartean, beraien aurrean duten bidegabekeria izugarriari lasai so eginez. Mendeetako hezkuntza espezistak animaliak diskriminatzea eta hauen zapalkuntza bortitza ikusezin bihurtzea izan du helburu. Honelako argazkiekin eta eguneroko lanarekin, euskal jendartea aldatzea eta animalien askapena lortzea du helburu Askekintzak.\nSakatu HEMEN honen kontra eta beste espezieetako animalien alde zer egin dezakezun jakin nahi baduzu.


Oteizaren zerrendakoak | Kultura | Berria\nDanok taldea sortzeko Nafarroan izan zen saioa du oinarri 'Danok taldea. 1966-1967. Modernitate osatugabea' erakusketak. Nafarroako Museoan dago ikusgai\nDanok taldeko kide izatekoak ziren artisten lanak daude ikusgai erakusketan, baita Arabako Orain eta Bizkaiko Emen taldeko hainbatenak ere. J. MANTEROLA / FOKU Tamaina handiagoan ikusi\nArtearen abangoardian kokatzen ziren Nafarroako artistak talde berean batzeko saialdi bat izan zen 1960ko hamarkada erdialdean. Sustatzaileen artean, Gipuzkoan, Bizkaian eta Araban bezala, Jorge Oteiza artista zegoen, beste hainbaten artean. Talde hori osa zezaketen Nafarroako artistak zerrenda batean izendatu zituen sortzaileak. Taldearen izena ere pentsatua zuen: Danok. Egitasmoa abiatzeko lehen bilera 1966ko udaberrian edo udan egin zuten, Iruñeko Gazteluko plazan dagoen Iruña kafetegian. Desadostasunak tarteko, ez zuten lortu taldea sortzea, eta Oteizaren ahalegina ezerezean gelditu zen. Saiakera hori da Nafarroako Museoan dagoen Danok taldea. 1966-1967. Modernitate osatugabea erakusketaren funtsa.\nEgun arteak Euskal Herrian duen testuinguruarekin ez zuen ezer ikustekorik 1960ko hamarkadako panoramak. Abangoardien bidean emandako aurrerapausoak eten egin ziren 1936ko gerraren ondotik. Hain zuzen ere, gudak hautsi zuena berriz abiatzeko, abangoardian oinarritutako taldeak eratu ziren Araban, Bizkaian eta Gipuzkoan. Bide horri jarraituz hasi zen batez ere Oteiza Danok taldea sortzeko ahaleginetan. Euskal Eskola sortzeko bidean beste pauso bat zen.\nJavier Baldaren ekimenez osatu dute Danok taldea. 1966-1967. Modernitate osatugabea erakusketa Nafarroako Museoan. Orain dela bi urte Gaur taldearen inguruko erakusketa bat zabaldu zuten Donostian, eta Emen taldeko hainbat kideren lanak ere erakutsi dituzte azkenaldian Bilbon. Horien ondotik, Nafarroan ere zerbait egitea otu zitzaion Baldari, askorentzat ezezaguna zen Danok taldearen inguruan. «Danok taldeak porrot egin arren, saiakera bat izan zen, eta horrekin zerbait egitea ezinbestekoa zela iruditzen zitzaidan».\nBildutako dokumentazioaren bitartez deskribatzen den errealitatea birsortu egin du Baldak Iruñean. Nafarroako Museoko behin-behineko erakusketen aretoan sartu orduko topo egiten du bisitariak 1960ko hamarkadako testuinguruarekin. Oteizaren testu bat dago horma batean zintzilik. Bertan, besteak beste, Nafarroako artisten zerrenda bat dago: «Jose Uribarrena, Isabel Baquedano, Julian Martin-Caro, Jose Maria Ascunce, Gloria Ferrer, Xabier Morras [...]», irakur daiteke. Zerrenda hori hamazazpi artistak osatzen zuten, eta horien lanak batu dituzte erakusketa aretoaren eskuinaldean.\nGainontzeko lurraldeekin alderatuta, testuinguru artistikoari dagokionez Nafarroa «atzeratuago» zegoen, Baldaren iritziz. Gainera, herrialdeko artista multzoa Gipuzkoakoa baino «hetereogeneoagoa» zela uste du. «Testuinguru tradizionalagoa zegoen hedatua Nafarroan, eta horren isla agerikoagoa da Danok taldeko kide izateko zerrendako artisten artelanak aztertuta. Hori zen errealitatea».\nZerrendatutako artisten artean ageri denetako bat da Pedro Oses. Harena da erakusketako lehenengo lana. 1968ko maiatza seriekoa da. Argazki baten itxura du; garaiko egunkarietako albisteak ilustratzeko argazkia iduri du, bere zehaztasunagatik, batez ere. Baina ez da argazki bat, olioz pintatutako koadro bat baizik. Bi gizonezko daude lurrean etzanda, kikilduta. Zutik polizia bat dago, eskuetan duen borrarekin bi gizonezkoetako bat jotzeko imintzioa eginez.\nOsesen lanaren ondoan dago Juan Miguel Etxeberriaren Naturaren haria deituriko koadroa. Ama Birjina baten irudia dago erdigunean, eta besoetan dauka sortu berria dirudien haurra. Osesen koadroan ez bezala, agerikoa da lanaren kutsu erlijiosoa, artistak erabiltzen duen sinbologiagatik, batez ere. Esaterako, San Ferminen irudia koadroaren albo batean kokatu zuen artistak. Aurreko lanarekin antzekotasunak bilatzea zaila da oso.\nIruña kafetegian 1966ko udaberrian edo udan egindako bilera haren ondotik beste batzuk izan ziren arren, ezerezean gelditu zen ekinbidea. Taldea sortzeko adierazpen bateratua adostea ere ez zuten lortu. Horregatik esaten da taldea ez zela inoiz sortu. «Ika-mikak izan ziren Gasteizen, Bizkaiko eta Arabako artisten artean. Bakoitzak interes estetiko eta politiko ezberdinak zituen», dio Baldak. Gaiztotuta zegoen giroak Iruñean ere eragina izan zuen. Egoera ezberdinak bizi zituzten artistak elkartu nahi izan zituen Oteizak, eta horregatik egin zuen porrot, Baldaren iritziz.\nNafarroako Museoaren artelanen funtsean 50 urtean «ahaztuta» egon ziren bederatzi artelan topatu zituen Javier Zubiaurrek, Museoko zuzendari izan zenak. Arabako Orain eta Bizkaiko Emen taldeetako kide izan ziren hainbat artisten lanak zeuden. «Uste da, Danok taldea sortzean, Nafarroako Museoan Arabako eta Bizkaiko artisten lanekin erakusketa bat egin nahi zela. Proiektuak porrot egin zuenez, bertan behera gelditu zen egitekotan ziren erakusketa hori», azaldu du Baldak. Hala, garaia kokatzeko kartelak eta materialak dauden txokoaren parean, ia mende erdiz museoko biltegian ahaztuta egon diren artelanak jarri dituzte ikusgai, tartean Carmelo Ortiz de Elgea, Maria Dapena eta Gabriel Ramosenak. Artista nafarren lanekin alderatuta, bistakoa da haiek sorkuntzaz duten ikuspegia «aurreratuagoa» dela. Batez ere, erabiltzen dituzten euskarri eta baliabideak «askoz ere aurreratuagoak direlako», Baldaren esanetan.\nErakusketa heldu den maiatzaren 27ra bitarte bisitatu ahal izango da. Datozen asteetan, ekinbidearekin zerikusia duten hainbat ekitaldi izango dira. Apirilaren 17an, esaterako, Euskal Eskolako taldeak, abangoardia berantiar baten asmakizuna hitzaldia emango du Fernando Galvano arte komisarioak.\nZergatik ospatuko dugu Martxoaren 8a, maisu?\nIñaki Ereño Bengoa.


Barakaldok arte eszenikoen aldeko apustua mantenduko du 2021ean - Deia\nKultur Zentroen Sareko programa\nBarakaldok arte eszenikoen aldeko apustua mantenduko du 2021ean\ndeia.eus 15.01.2021 | 16:55\nBARAKALDO. Koronabirusaren pandemiak eragindako eragozpenak alde batera utzita, Barakaldoko Udalak arte eszenikoen aldeko apustua mantenduko du aurten. Hala, familientzako arte eszenikoen tailerrak eskaintzen dituen Kultur Zentroen Sareko programak aurrera jarraituko du.\n"Eredu berri honek ondo funtzionatu du, eta aukera eman digu familientzako antzerkia eta magia programatzen jarraitzeko, pandemia gorabehera; horregatik, hiruhileko honetan errepikatu nahi izan dugu apustu hori, gure tokiko konpainien eskutik", azaldu du Nerea Canterok, Kultura, Hezkuntza, Euskara eta Gazteria Arloko zinegotziak.\nFamilia-jarduera parte-hartzailea eskaintzen du Barakaldoko Udalak, tailer didaktikoekin, eta ikusle gisa joan beharrean, familiek modu aktiboan parte hartzen dute. "Tailerretan, berriz ere proposatzen diegu familiei arte eszenikoak oso modu dibertigarrian esperimentatzen ikastea", adierazi du Canterok.\nFamiliiei zuzendutako Arte Eszenikoen programaren ohiko laguntzaile diren hainbat konpainia-profesionalek emango dituzte tailerrak, eta horrela, esku-txotxongiloak eraikitzen eta maneiatzen ikasiko dute, bai eta magiako trikimailu harrigarriak menderatzen, paperezko pertsonaiekin antzezpenak egiteko agertoki txiki bat sortzen, malabarismoekin zirkuko teknikak praktikatzen, eta eguneroko objektuei bizia emanez antzerkia egiten ere.\nJarduera 5 eta 11 urte bitarteko haurrak dituzten familientzat da. Tailer bakoitzak kopuru mugatuak ditu pandemian prebentzio-neurriak aintzat hartzeko, eta doakoak dira. Parte hartu nahi izatera, izena eman beharko da aurretik; plazak zozketa bidez esleitzen dira. Astero izango da izena emateko aukera, astelehen eta astearteetan, tailer bakoitzerako, 944789485 / 944789552 telefonoaren bidez edo kulturbulegoa@barakaldo.eus posta elektroniko bidez (honako hauek adierazi behar dira: tailerra eta izena emandakoen izen-abizenak, NANa eta telefonoa - gehienez 3 lagun). Familia-talde bakoitzak heldu bata eta gehienez bi adingabe aurreinskribatu ahal izango ditu.\nLAU TALER BERRI\nZehazki, 4 tailer eskaini dira euskaraz Gurutzetako Zentro Zibikoan, 18: 00etan, egun hauetan:\nUrtarrilak 23 - Zotzekiko magia. Imanol Ituinok emana\nUrtarrilak 30 - Maskarak. Laenananaranja konpainiak emana\nOtsailak 6 - Paperekiko magia. Imanol Ituinok emana\nOtsailak 27- Eskularruko txotxongiloak. Laenananaranja konpainiak emana\nAldi berean, tokirik lortu ez duten edo tailerra etxetik egin nahi duten familia guztiengana iristeko, tailer bakoitzari buruzko bideotutorialak zabalduko dira, Barakaldoko Udalaren Facebooken bidez.


Entrenamenduaren 10 printzipioak – workoutbarandi\n1.-Alde anitzetako printzipio (multilaterala):\nEntrenatzen hasten garen lehenengo urteetan entrenamendua\norokorragoa izan beharko luke. Gaitasun guztiak (indarra, erresistentzia,\nmalgutasuna, abiadura, koordinazioa eta oreka) modu orokor batean garatuz.\nUrteekin espezializatzen joango gara norbere kirol eta espezialitatera egokituz.\nAdibidea: Eskola kirolean hainbat kirol praktikatzen dira, honek ume\nbakoitzaren garapen fisikoa ona izatea eragingo du.\nEntrenamendu sinple eta errazetik hasiko gara gogor eta\nkonplexuenetara pasatuz. Kirolariaren errendimendua hobetzen dihoan heinean\nentrenamenduaren karga progresiboki handitzen joan beharko du: Hasieran\nbolumenari (entrenamenduaren kantitatea) garrantzia emanik eta ondoren\nintentsitateari (entrenamenduaren kalitatea). Kargaren handitze hau modu\nprogresibo eta lasai batez egin behar da eta ez modu bortitzean.\nAdibidea: Saskibaloiko lehenengo entrenamenduetan pase normalak\negiten hasiko gara eta denboraren poderioz pasearen teknika hobetu eta pase\nezberdinak egin ahalko ditugu.\nEntrenatzea bezain garrantzitsua da honen ondorengo atsedena.\nEgun bat fuerte entrenatzen badugu, hurrengoa atsedena edo askoz\nxuabeago entrenatuko dugu. Edo saioaren barruan entrenamendua\ngogorra, intentsua bada, atseden tarteak sartuko ditugu.\nAdibidea: Sprinen entrenamendu batean, serie bakoitzaren artean 5-\n10minutu bitarteko atsedena hartuko da kirolaria guztiz errekuperatu arte\neta entrenamendua ondo gauzatzeko.\nEntrenamendua eraginkorra izan dadin saioak jarraituak izan behar dira.\nDenbora luzez ez entrenatzeak ordura arte lortutako maila gutxitzea dakar. Hau\nda ez dauka zentzu asko gaur entrenatu bat egitea eta hurrengoa hemendik\nhamabost egun barru egitea.\nGuk astean hirutan entrenatzearekin nahikoa izango dugu, hori bai,\nkonstanteak izan behar gara, eta saioak jarraian ez dira izan behar.\nAdibidea: Pilotan astero entrenatu ezean, azkenean denborarekin\nteknika galdu eta kirolariaren maila jaitsi egingo da.\nKirolari bakoitzak berezko ezaugarriak ditu beraz entrenamendua bere ezaugarrietara egokitu beharko da. Honela entrenamendu bera ez zen baliagarria izango bi kirolari ezberdinentzat.\nErresistentzia entrenamendu baten hasieran oso garrantzitsua da\nkontutan hartzea bakoitzaren gaitasunak.\nAdibidea: Sprinter baten entrenamendua eta fondista baten\nentrenamenduak ez dira berdinak izando, gauza ezberdinak landu behar\ndituztelako bakoitzak bere helburuak bete ditzan.\nEntrenamendurako aukeratzen ditugun ariketak ezberdinak izan behar dira\nmonotonian eror ez gaitezen. Helburu berdin bat lortzeko lan mota ezberdinak\nerabili eta tartekatu ditzakegu.\nAdibidea: Futbol entrenamendu batean egun batean pasea landuko da eta\nbeste egun batean adibidez jaurtiketa.\n7.- Sobrekargaren printzipioa\nKirol batean zure esfortzu mailatik behera lan egiteak ez dizu hobekuntza bat eragingo. Horregatik ez dugu lan gehiegi egin behar, sobrekarga bat sufrituko baitugu.\nAdibidez: Tenporada bukaeran futbolista guztiak sobrekargatuak dituzte muskuloak, ez dutelako guztiz ondo planifikatu tenporada edo esfortzua gehiegizkoa izan delako.\n8.-Unitate funtzionalaren printzipioa.\nGure gorputzak kate bat bezala funtzionatzen du, hau da, gure giharrak eta organuak erlazionatuta daude. Honek alde positiboak neutroak edo negatiboak izan ditzake kirol ezberdinetarako. Kirol batzuetan gihar bat lantzean beste kirol batean lagundu gaitzake, horrek positiboki eragiten digu; bestalde, kirol batean praktikatzen duguna beste batean eragin negatiboa eduki dezake.\nAdibidez: Esku pelotan ibiltzeak eskubaloian positiboki eragiten gaitu, Sorbalda eta bularra lantzen baita bietan.\n Entrenamendu saio bat amaitu ondoren pertsonaren hasierako maila fisikoa gutxitzen da\n(nekea sortu delako). Hala ere atseden ordu batzuk uzten baditugu gorputza egokitzen\njoango da eta hasierako maila hori gaindituko du. Honi Super-orekatze legea deritzo.\n Entrenamendua gogorregia izango balitz ordea edo eta uzten dugun atsedena nahikoa\nizango ez balitz; gorputza ezin izango zen egokitu; nekea sortuz eta hasierako maila\nAdibidez: Dominadetan hobetzeko, geroz eta zure errepikapen maximoaren pisura hurbiltzen kargatzen zera entrenamendu gehiago eginez, tope batera iritsi arte. Gero egun batzuk deskantso egin eta maxima probatu. Super-orekatze hori emando da.\nMaratoi baterako entrenatzen baduzu ezin duzu beti 5-10 kilometroko entrenamendua egin. Gimnasioan bazaude ezin dituzu beti 20 errepikapeneko seriak egin edo zure entrenamendua indar maximoan oinarritu. Kargak ahalik eta espezifikoenak izan behar dute.\nSiguiente KARGA KONTZEPTUA


Elkarrizketa: Imanol Rayo. (Zine zuzendaria): Bi Anai ez da nobelen jarraitzaile sutsuak atsegintzeko filma - Euskonews\nNafar gaztearen aurreneko luzemetraia Bernardo Atxagaren Bi Anai eleberrian oinarritzen da. Ez da kasualitatea, aspalditik ezagutzen baitu zuzendariak idazlea, eta baita haren lana ere. Erronka handia izan da Imanolentzako proiektu honi aurre egitea, eta harekin mintzatu gara.\nNola baloratuko zenuke Bi Anai filmaren grabaketa?\nEgia esateko, lan lasaia izan da erabat. Filmaketa arina eta arazo gabea, zorionez.\nAtxagaren nobela aukeratzeko arrazoi bereziren bat eduki al duzu?\nBatez ere, oso gertukoa sentitzen nuelako erabaki nuen liburu horretan oinarritzea. Nobela irudietara itzultzean sortzen zuen indarra erabakigarria izan zen nolabait.\nZailtasunik aurkitu al duzu bidean?\nBai, beti gertatzen den bezala, gehienbat ekonomikoak izan dira. Horren erakusgarria da hiru urte pasatxo egon garela jaiki nahian. Argazkia: Jose Mari Ruiz de Viñaspre.\nBaina laguntzarik ere eduki duzu, entzun dudanez, Atxagaren aholkuak ere jaso omen dituzu eta.\nHalaxe da, bai. Atxagaren begirada gertu izateak beti ere lasaitu egiten du, noski. Hala ere, sortzaile ezberdinek gauza bera kontatzeko bide ezberdinak hartu behar dituztela argi genuen hasieratik. Hau ez da “fan” fenomeno edo nobelen jarraitzaile sutsuei atsegintzeko film horietako bat.\nAzalduko al diguzu filma egitea pentsatu zenuenetik jarraitu duzun prozesua?\nHainbeste denbora igaro da! Esan bezala, hiru urte pasatu dira, eta oro har esango nuke sorkuntza konstantea izan dela, hori bai. Gidoiaren sorrera denbora luzea eman zidan, niretzat garrantzitsua baita.\nZure aurreneko luzemetraia izan arren, makina bat film labur eginak dituzu aurretik. Ez dut uste berebiziko garrantzia dutenik nire laburrek. Gainera, ez dute zerikusirik luzemetrai bat egitearekin. Pentsatzen denaren kontran, ez da lanbide edo ofizioa bertan ikasten. Egia esan ez diet nire laburrei estima berezirik.\nOfizioa diozula, zer da zinemagintzatik gehien eta gutxien gustatzen zaizuna?\nSortzen dituzun irudien elkarketak ikustean sortzen duen zirrara ordezkaezina da. Bestalde, lana aurrera joatea oztopatzen duten ezbeharrek indarrik gabe uzten zaitu zenbaitetan.\nEsparru honetan lan egiteko gazte bati nahikoa aukera ematen al zaizkio?\nPertsonalki gogor landu behar den esparrua da hau, inola ere. Askotan setatia izatera ere bultzatzen zaitu. Ez dut uste gazte izatea baldintza bat denik horretarako.\nNoraino iritsi nahiko zenuke?\nEz dut gogoko etorkizunean gehiegi pentsatzea. Orainarekin nahikoa lan badaukat. ‹‹Euskonews astekarian eginiko bideoa, hemen›› Imanol Rayo (Iru?ea, 1984) Imanol Rayo iruindarrak Andoaingo zine eskolan ikasi zuen aurrena eta ondoren gidoigintza Urnietako Sarobe zentroan. Bere ibilbide profesionalean, zenbait laburmetrai grabatu ditu, besteen artean, 2004an La mosquita muerta eta Leihotik eta 2005ean No mires al sol eta Feliz a?o Oswaldo. Esperientzia horren ondoren, 2010ean bere aurreneko luzemetraia filmatzeko aukera eduki du: Bi anai.\nIRAZU GARMENDIA, José RAYO, Imanol


Nor garen - Sakanako Mankomunitatea\nDagoeneko hogeitabost urte baino gehiago igaro dira Sakanako Plangintza Orokorrerako Mankomunitatea osatu zenetik. Izan ere, 1985ko irailaren 12an Sakanako hainbat udal elkartu ziren, eskualdeko udal eta kontzeju guztiak bilduko zituen Mankomunitatea sortzeko. Mankomunitatearen helburuak, besteak beste, denen interesekoak diren eta udalerrien arteko lankidetzan oinarritutako irtenbideak behar dituzten kudeaketa-gaiak aztertzea eta konponbidea ematea dira.\nSei dira Mankomunitateak eskaintzen dituen zerbitzuak: goi eta behe uraren hornidura, hiri hondakinen bilketa eta tratamendua, euskara, immigrazioa, kirolak eta etxebizitzak zaharberritzeko bulegoa.\nSakanako eskualdeak 305.5 km2 ditu, eta 20.000 biztanle baino gehiago bizi dira bertan.\nEra berean, atari hau interaktiboa izatea nahi dugu. Izan ere, horen bidez ezagutu nahi dugu eskualdeko herritarrek eta zerbitzuetako erabiltzaileek gure udalen eta mankomunitatearen interesekoak diren hainbat gairi buruz duten iritzia. Gure ustez, elkar ezagutzeak zerbitzu hobeak ematea ekarriko du.\nJakitun gara oso mesedegarria dela Sakanako Mankomunitateari buruzko informazio guztia ikuspegi global eta praktikoarekin biltzen duen orri eguneratua izatea. Hori dela eta, oso atsegina da guretzat web orri berri hau herritar guztien esku jartzea. Jakin ezazue orri hau sortu dela Mankomunitateak eskaintzen dituen zerbitzuei buruzko informazioa emateko.\nBerriro diogu Mankomunitateko langileek zein entitate hau osatzen dugun udaletako ordezkariek izugarrizko ilusioa eta gogoa jartzen ditugula eguneroko jardunbidean, Sakanako herritar guztiei Mankomunitateak eskaintzen dizkien zerbitzuak hobetzeko.\nHorregatik guztiagatik, web honek eskaintzen dizun informazioa zuretzat erabilgarria izatea espero dugu.


Bergara, garaipenaren eta igoeraren bidean berriro - Bergara - Goiena.eus\nBergara, garaipenaren eta igoeraren bidean berriro\nEdu Mendibil 2009-01-18 13:45\nSailkapeneko seigarren tokian dagoen Eibartarrak taldeak uste baino buruhauste gutxiago eman zion Bergarari atzo, zapatua. Aurreko astean kolpe gogorra jaso zuten mahoneroek Antzuolaren aurka etxean galtzean, eta hiru puntuak derrigorrezkoa zuten, lidergoari eusteko eta, aldi berean, konfiantza berreskuratzeko. Manu Diazen mutilek ez zuten hutsik egin.\nPartidua berehala alde jarri zitzaion etxeko taldeari: 15. minutuan, alboko sake baten ondorioz, Loiolak buruz ukitu eta Martin Ibañezek egin zuen 1 eta 0koa, area txikian. Bergara nagusi zen argi eta garbi eta eibartarrek nekez igarotzen zuten zelai erdiko marra. Gauzak horrela, lan gutxi izan zuen Belategi atezainak, Sotoren ordezkoa zapatuan.\nHainbat aukera galdu eta gero, gol bateko abantailarekin joan ziren etxekoak aldageletara atsedenaldian. Bigarren zatian Bergarak jarraitu zuen erasoan eta 56. minutuan Oier Loiolak ederki gurutzatu zion baloiari Iraolari, erdilari bergararraren jokaldi on baten ondorioz. Handik 8 minutura etorri zen partiduko jokaldi onena beharbada: Martinezek bi arerioa atzean utzi zituen ezkerraldean, korner marraren inguruan, eta bere erdiraketa sareetara errematatu zuen atera berria zen Iñaki Mujikak. Denbora luzean jokatzeke egon ondoren (aurreko astean itzuli zen taldera), albiste pozgarria Mujikarena. Baita Lazpiurren itzulerarena ere. Haien ekarpena estimatuko du taldeak. Manu Diazek azpimarratu bezala, "20 jokalari ditugu eta edozeinek joka dezake". Hori erakusteko, bost aldaketa egin zituen joan den asteko hamaikakoarekiko. Otero 4-0koa egiteko zorian egon zen baina Iraolak gelditu ederra egin zuen. Dena erabakita, azken ordu laurdena soberan egon zen.\nManu Diaz pozik zegoen amaieran. "Etxeko partiduak irabaztea ezinbestekoa da, kanpoan zerbait aterako dugu-eta. Hala ere, oraindik maiatza urrun dago...". Igoera bidean hurrengo geldialdia, Orion, datorren aste bukaeran.\nBergara > Jokin Belategi, Agirrezabal, Nafarrete (Oregi, 71. m.), Iñurrieta, Lazpiur (Urteaga, 83. m.), Agirre (Otero, 71. m.), Loiola, Martinez, Alzola (Iñaki Mujika, 63. m.), Martin Ibañez (Eloy Crespo, 63. m.) eta Imanol Cabanillas.\nEibartarrak > Iraola, Peña, Sarasua, Artetxe, Berbois, Gorostiza (Joanes, 73. m.), Moyua, Berribeitia, Sanchez, Ramon (Guruzeta, 79. m.) eta Heriz (Jose Angel, 45. m.).\nBestelakoak > Ikusle gutxi Agorrosinen, 150 bat lagun. Bigarren itzulerako lehen partidua. Aritz Regurero hernaniarra izan zen epailea. Partidu lasaia tokatu zitzaion. Hiru txartel hori atera zizkien etxekoei: Nafarreteri, Alzolari eta Manu Diaz entrenatzaileari, protesta egitearren. Eibartarrak taldearen partetik Gorostizak, Peñak eta Joanesek ere txartel horia ikusi zuten.


Aratz-errekako ur zikinak modu natural eta ekologikoan garbitzeko araztegia jarri da - Azpeitiko Udala\nAratz-errekako ur zikinak modu natural eta ekologikoan garbitzeko araztegia jarri da\nAratz-errekako ur zikinei irtenbidea eman asmoz, Azpeitiko Udalak ur zikinak modu naturalean eta ekologikoan arazteko azpiegitura jarri du. 2018ko udaberrian Xoxoten jarri bezala, Aratz-errekan ere fitoarazketarako gunea jarri dute. Fitoarazketan uretako landareek hartzen dute parte, prozesu biologiko eta fisiko-kimikoen bidez hondakin-uretan dauden elementu kutsagarriak murriztu edota desagertaraziz.\n“Ur zikinekin zerbait egin beharra genuen, baina ez da erraza Aratz-erreka bezalako auzoetan. Duela urtebete Xoxoten jarritako hezeguneak ondo funtzionatzen duela ikusita, hemen ere probatzea erabaki dugu. Uste dugu modu egokia dela hau bezalako ingurune batean ur zikinak modu natural eta ekologiko batean tratatzea”, adierazi du Aitor Bereziartua Ingurumen batzordeburuak. Kimu bat enpresak egin du instalazioa, eta gustura dira: “Aratz-errekako proba bat da guretzat ere, orain artean etxe bakanetan jarri dugu abian ur zikinak garbitzeko metodo hau, baina heman kaxko osoarentzat balioko du, 30 bat lagun bizi diren leku baterako errendimendua du, eta momentuz, ondo funtzionatzen du”, Adierazi du Iker Goikoetxea Kimu Bat enpresako kideak.\nUr zikinak, orain, zuzenean araztegira joaten dira. Bertan bi hezegune nagusi daude eta txandaka funtzionatzen dute. Landareek zikinkeriaren %20a jaten dute, Ondoren, mikro organismoen bidez txikitzen da beste guztia. Ura sarreran eta bukeran neurtzen dute, kontrola eramateko.\nAratz-errekako biztanleak ere gustura daude “ez du usainik botatzen, eta inguruan ere ez du atentziorik ematen eta arazo bat konpondu da horrela”, azaldu du Rosa Buldain auzo alkateak.


Erasoen aurrean babesteko Brigada Moriek egongo dira egunero Bermeoko jaietan - Busturialdeko Hitza : Busturialdeko Hitza\nErasoen aurrean babesteko Brigada Moriek egongo dira egunero Bermeoko jaietan\nTxosnagunea leku finkoa izango da\nBiolentzia patriarkalaren edozein motatako erasoen aurrean babesa eta laguntza emateko Brigada Moriek egongo dira Andra Mari eta Santa Eufemia jaietan. Hau da, erasotuei babes emozionala eta aholkularitza praktikoa eskaintzeko autodefentsa sarea sortu dute.\nBeraz, emakumeen aurkako zein eraso transfobo edo homofoborik balego, brigadistengana jo ahalko lukete laguntza jasotzeko. Horixe da Brigada Morien helburu nagusia, baita, horregaz batera, espazio aske eta segurua aldarrikatzea ere.\nBermeoko Mugimendu Feministak (Norez, Sorginorratz eta Erroxape) Bermeoko Udalaren laguntza dauka. Hasierako asmoa gorpuzteko, beste herri batzuetako esperientziak bertatik bertara ezagutu dituzte: “Mungian Ibilaldian antzeko zer edo zer egin zuten, Gernika-Lumon 24 orduko telefono zenbaki bat jarri zuten, eta Ondarroako, Pasaiako eta Zornotzako ereduak ere aztertu ditugu”. Aipatu herritarrekin berba egin, eta dokumentazioa igorri zieten. Ereduak ikusita, euren propioa sortu dute.\nBoluntario lanetan aritzeko deialdia zabaldu zuten herrian, eta 38 pertsonak izena eman zuten. Lehen aldia izateko kopuru polita dela uste dute, eta profil oso desberdinetako neskak animatzea garrantzitsutzat jo dute. “Izena eman duen jendea oso anitza da; ez da berez sare feministan sartutakoa, edo mugimendu feministan egondakoa. Gazte pila bat dago, eta poztekoa da. Kartel baten bitartez brigada bat zer den eta brigadista baten lana zein izango den azaltzea oso gaitza da. Eta jakin barik oso ondo zertara datozen izena eman, eta formakuntzara etorri dira; konprometitu egin dira”.\nIzena eman dutenek formakuntza jaso dute, eta zelan jardun behar duten zehazteko barne protokoloa prestatu du Bermeoko Mugimendu Feministak: “Zelako harrera eman, egoera bakoitza zelan bideratu eta abar zehazten da bertan. Autodefentsa feministaren ikuspegitik sortutako protokoloa da”. Gainera, Ertzaintzagaz, Udaltzaingoagaz eta udalagaz batu zirela azaldu dute, euren barne protokoloak ezagutzeko.\nArgazkia: Txo!snak eta alabatxinak.\nZapi moredun boluntarioak. Gaur hasi eta irailaren 16ra arte, egun guztietan egongo dira Brigada Moriek, egunez zein gauez. “Izan liteke goizeren batean inor egon ezin izatea, baina batik bat gau guztietan txosnagunean zein herrian zehar egotea bermatu nahi dugu”.\nBoluntarioak zapi more handiekin egongo dira, bakoitza bere giroan, bere lagunartean. Aldi berean, txosnagunea puntu finkoa izatea gura dute. Txosna txanda guztietan brigadista bat egotea da asmoa, eta zein egunetan nor egongo den zehazteko, txandak egin dituzte. “Denetan ezin bada, behintzat, gaueko tarte jendetsuenetan”.\nBrigada Morietatik haratago, orain arte moduan, erasoen aurrean erantzun sozial edo kolektiboa, salaketa soziala egongo dela argi utzi dute. “Erasoak beti egon dira. Azken bi urteetan erantzuna indartsuagoa izan dela uste dugu eta erasoek ikusgaitasun handiagoa hartu dutela”.\nFormakuntza. Aditu batek gidatuta, abuztuaren 28an egin zuten formakuntza saioa, arlo teorikoa eta praktikoa landuta. Erasoak identifikatzen ikasteko eta oinarri teoriko batzuk barneratzeko balio izan zien. “Patriarkatua zer den, eraso sexistak zeintzuk diren eta zelan identifikatu, babestu… Zenbait giltzarri eta aholku praktiko eman zizkigun”.\nAdibidez, eraso motaren larritasunaren arabera polizialki bideratu edo ez azaldu zieten: “Bortxaketa bat badago, ez garbitzeko, arroparik ez aldatzeko… Gauza oso zehatzak eta orokorragoak azaldu zizkigun. Adibidez, eraso bat izan ahal da iraindu edo mespresatu egin dutela, eta horietan ez da larrialdi zerbitzuetara joko, baina beste era baterako arreta emango dugu”.\nHala ere, nabarmendu dute erasotua izan den pertsonak erabakiko duela zein bide hartu. Eurek laguntza, informazioa eta aholkuak emango dituzte. “Guk zein bitarteko dauden esan eta haien artean berak erabaki behar du zer egin nahi duen”.\nLehen urtea da, eta jarraipena izango duela argi dute. Ikusiko dute hurrengoan formatu berari eutsi edo bestelako zerbait egin. Aurtengo esperientziatik ikasi, eta zer aldatu edo hobetu aztertuko dute. “Gure espazioa dela, eta parrandan ondo pasatuko dugula aldarrikatzen dugu. Eta edozer gertatuz gero, arreta emango zaiola”.\nKuadrillen Lehia antolatu du Txosna Batzordeak


Exedra - Wikipedia, entziklopedia askea.\nLeo von Klenze arkitektoak Hemitage museorako diseinatutako exedra.\nExedra (grezieraz εξέδρα) estalkirik gabeko eraikin bat izan daiteke, zirkuluerdi formako oinplanokoa, kurbaren barnealdeko zatian eserleku eta bizkarralde finkoak dituena. Exedrak, sarri, jauregi baten fatxadan jartzen dira, baina irekidura bezala erabiltzen da barnealdeko horman.\nJatorrizko greziar esanahia (atearen kanpoaldean dagoen eserleku bat), ireki eta harrizko eserleku garai eta kurboek inguratua den gela batentzako erabili da: giro zabal bat, topagune eta elkarrizketa filosofiko gune bezala erabiltzeko. Exedra bat, kolomadi baten barneko espazio huts eta kurbo batetik ere nabarmendu daiteke, agian, zirkuluerdi formako eserleku batekin.\nExedra, erromatarrek hartu zuten, historiako ondorengo garaietan sendotzeko (arkitektura erromaniko eta bizantziarretik aurrera).